

Muutes raudteesüsteemi ühiskonna heaks paremaks.

Hoolduse eest vastutavate üksuste (ECM) ja allhangitud hooldusfunktsioonide sertifitseerimiskava rakendusmääruse (EL) 2019/779 alusel

Sisukord

[1. Sissejuhatus 4](#_Toc66963736)

[2. Viited 4](#_Toc66963737)

[**2.1.** **Viitedokumendid** 4](#_Toc66963738)

[*2.1.1.* *Õigusaktid* 4](#_Toc66963739)

[*2.1.2.* *Muud dokumendid* 5](#_Toc66963740)

[**2.2.** **Mõisted** 5](#_Toc66963741)

[**2.3.** **Standardiorganisatsioonid** 9](#_Toc66963742)

[**2.4.** **Lühendid** 9](#_Toc66963743)

[3. Sertifitseerimiskava ECM-sertifikaadi saamiseks 10](#_Toc66963744)

[**3.1.** **Sertifitseerimisprotsessi õiguslik alus** 10](#_Toc66963745)

[**3.2.** **ECM-sertifikaadi ning allhangitud hooldusfunktsioonide sertifikaadi struktuur, eesmärk ja liik** 10](#_Toc66963746)

[**3.3.** **Sertifitseerimisprotsessi struktuur** 12](#_Toc66963747)

[***3.3.1.*** ***Ametlik taotlus*** 12](#_Toc66963748)

[***3.3.2.*** ***Taotluse läbivaatamine*** 13](#_Toc66963749)

[***3.3.3.*** ***Sertifitseerimishindamine*** 14](#_Toc66963750)

[3.3.3.1. Hooldussüsteemi hindamine kirjalike tõendite alusel (esimene etapp ISO-IEC 17021-1 punkti 9.3.1.2 kohaselt) 14](#_Toc66963751)

[3.3.3.2. Hooldussüsteemi rakendamise hindamine tegevuskohtade külastamise alusel (teine etapp ISO-IEC 17021-1 punkti 9.3.1.2 kohaselt) 15](#_Toc66963752)

[3.3.3.3. Juhtimisfunktsiooni erinõuded – ECM-F1 (ECM-määruse II lisa I jagu) 16](#_Toc66963753)

[3.3.3.4. Hoolduse arendamise funktsiooni erinõuded – ECM-F2 (ECM-määruse II lisa II jagu) 17](#_Toc66963754)

[3.3.3.5. Vagunipargi hoolduse juhtimise funktsiooni erinõuded – ECM-F3 (ECM-määruse II lisa III jagu) 18](#_Toc66963755)

[3.3.3.6. Hoolduse teostamise funktsiooni erinõuded – ECM-F4 (ECM-määruse II lisa IV jagu) 18](#_Toc66963756)

[***3.3.4.*** ***Sertifikaadi üleandmine*** 20](#_Toc66963757)

[3.3.4.1. Sertifitseerimishindamise aruanne 20](#_Toc66963758)

[3.3.4.2. Otsus sertifikaadi andmise kohta 21](#_Toc66963759)

[3.3.4.3. ECM-sertifikaadi väljastamise/kinnitamise/uuendamise tingimused 22](#_Toc66963760)

[3.3.4.4. Tingimused ECM-sertifikaadi andmisest keeldumiseks, ECM-sertifikaadi tühistamiseks, peatamiseks, väljastamiseks/kinnitamiseks/uuendamiseks muudetud kohaldamisalaga ning sertifikaadi andmise otsuse edasilükkamiseks 22](#_Toc66963761)

[***3.3.5.*** ***Järelevalve*** 23](#_Toc66963762)

[3.3.5.1. Järelevalvearuanne 24](#_Toc66963763)

[3.3.5.2. Järelevalveotsus 24](#_Toc66963764)

[***3.3.6.*** ***Uuestisertifitseerimise protsess*** 25](#_Toc66963765)

[3.3.6.1. Uuestisertifitseerimise aruanne 26](#_Toc66963766)

[3.3.6.2. Uuestisertifitseerimise otsus 26](#_Toc66963767)

[***3.4.*** ***Üldised tingimused*** 27](#_Toc66963768)

[***3.4.1.*** ***Kasutatud keel*** 27](#_Toc66963769)

[***3.4.2.*** ***Hindamisaeg*** 27](#_Toc66963770)

[***3.4.3.*** ***Aruannete juurdepääsetavus, jälgitavus ja konfidentsiaalsus*** 27](#_Toc66963771)

[***3.4.4.*** ***Olemasoleva sertifikaadiga arvestamine*** 27](#_Toc66963772)

[***3.4.5.*** ***Sertifitseerimisotsuse identifitseerimisnumber*** 28](#_Toc66963773)

[***3.4.6.*** ***Sertifikaadi kasutamine*** 28](#_Toc66963774)

[***3.4.7.*** ***Sertifikaadi üleandmine*** 28](#_Toc66963775)

[***3.4.8.*** ***Sertifitseerimiskava kohaldamine uustulijatele*** 28](#_Toc66963776)

[***3.4.9.*** ***Sertifitseerimisasutuse tegevusaruanne*** 29](#_Toc66963777)

[Lisa 1. Mittevastavuste määratlus ja korrigeerimine 30](#_Toc66963778)

[Lisa 2. Mittevastavuse vormi näidis 32](#_Toc66963779)

[Lisa 3. Sertifitseerimisprotsessi vooskeemid 35](#_Toc66963780)

# **Sissejuhatus**

See dokument on **hoolduse eest vastutavate üksuste (ECM) sertifitseerimiskava** ECM-sertifikaadi ja allhangitud hooldusfunktsioonide või nende osade sertifikaadi saamiseks kooskõlas *komisjoni 16. mai 2019. aasta rakendusmäärusega (EL) 2019/779, millega kehtestatakse veeremiüksuste hoolduse eest vastutavate üksuste sertifitseerimise üksikasjalikud eeskirjad vastavalt Euroopa Parlamendi ja nõukogu direktiivile (EL) 2016/798 ning tunnistatakse kehtetuks komisjoni määrus (EL) nr 445/2011* (edaspidi: ECM-määrus).

Dokumendi eesmärk on anda:

* **sertifitseerimisasutustele**

vajalikud ühtsed reeglid, kriteeriumid ja meetodid ECM-sertifikaadi väljastamise protsessi haldamiseks ECM-määruses täpsustatud nõuete kohaselt;

* **taotlejatele**

teavet sertifikaadi, järelevalve ja uuestisertifitseerimise protsesside, nende struktuuri, korralduse, ajakava, kontrollitavate nõuete, dokumentide ja muude vastuvõetud ühiste eeskirjade kohta, mis aitavad taotlejal oma organisatsiooni ette valmistada sertifitseerimise, järelevalve ja uuestisertifitseerimise protsesside nõuetekohaseks läbimiseks.

See dokument on välja töötatud ECM-sertifikaadiga seotud valdkondliku ECM-ide akrediteerimiskava raames.

Selles dokumendis käsitletakse:

* **veeremiüksuste ECM-sertifikaati;**
* **allhangitud** **hooldusfunktsioonide** või nende osade **sertifitseerimist**, millele viidatakse ohutusdirektiivi artikli 14 lõike 3 punktides b, c ja d, ning mida täpsustatakse ECM-määruse artiklites 9 ja 10.

Juhtimisfunktsiooni ECM-F1, millele on viidatud ohutusdirektiivi artikli 14 lõike 3 punktis a, ei ole võimalik üksikuna sertifitseerida.

See dokument kehtib kõigile ECM-määruse artikli 1 lõikes 2 nimetatud veeremiüksustele.

Euroopa Liidu Raudteeamet (ERA) on kava omanik kooskõlas Euroopa akrediteerimiskoostöö organisatsiooni (EA) eeskirjadega.

# **Viited**

## **Viitedokumendid**

### ***Õigusaktid***

1. **Ohutusdirektiiv**

*Euroopa Parlamendi ja nõukogu 11. mai 2016. aasta direktiiv (EL) 2016/798 raudteeohutuse kohta.*

1. **ECM-määrus**

Komisjoni 16. mai 2019. aasta rakendusmäärus (EL) 2019/779, millega kehtestatakse veeremiüksuste hoolduse eest vastutavate üksuste sertifitseerimise üksikasjalikud eeskirjad vastavalt Euroopa Parlamendi ja nõukogu direktiivile (EL) 2016/798 ning tunnistatakse kehtetuks komisjoni määrus (EL) nr 445/2011.

1. Euroopa Parlamendi ja nõukogu 9. juuli 2008. aasta **määrus (EÜ) nr 765/2008**, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93.
2. **Riskihindamise ühise ohutusmeetodi määrus**

Komisjoni 30. aprilli 2013. aasta rakendusmäärus (EL) nr 402/2013 riskihindamise ühise ohutusmeetodi kohta ja määruse (EÜ) nr 352/2009 kehtetuks tunnistamise kohta.

1. **Seiretegevuse ühised ohutusmeetodid**

Komisjoni 16. novembri 2012. aasta määrus (EL) nr 1078/2012, milles käsitletakse pärast ohutustunnistuse või ohutusloa saamist raudteeveo-ettevõtjate ja raudteeinfrastruktuuri-ettevõtjate ning hoolduse eest vastutavate üksuste poolt teostatava seiretegevuse ühist ohutusmeetodit.

1. **Koostalitluse direktiiv**

Euroopa Parlamendi ja nõukogu 11. mai 2016. aasta direktiiv (EL) 2016/797 Euroopa Liidu raudteesüsteemi koostalitluse kohta (uuesti sõnastatud).

1. **Ohutusjuhtimissüsteemi ühised ohutusmeetodid**

Komisjoni 8. märtsi 2018. aasta delegeeritud määrus (EL) 2018/762, millega kehtestatakse Euroopa Parlamendi ja nõukogu direktiivi (EL) 2016/798 kohastele ohutusjuhtimissüsteemi nõuetele vastavad ühised ohutusmeetodid ning tunnistatakse kehtetuks komisjoni määrused (EL) nr 1158/2010 ja (EL) nr 1169/2010.

### ***Muud dokumendid***

1. **EN ISO/IEC 17065:2012.** Vastavushindamine. Nõuded asutustele, kes sertifitseerivad tooteid, protsesse või teenuseid
2. **EN ISO/IEC 17021-1:2015.** Vastavushindamine. Nõuded juhtimissüsteemide auditit ja sertifitseerimist teostavatele asutustele. Osa 1: Nõuded
3. **EN ISO/IEC 17000:2005.** Vastavushindamine. Sõnavara ja üldpõhimõtted
4. **EN ISO/IEC 17007:2009.** Vastavushindamine. Juhised normatiivdokumentide koostamiseks, mis on sobilikud kasutamiseks vastavushindamisel
5. **IAF MD 1:2018.** Mitme tegevuskohaga organisatsiooni juhtimissüsteemi auditeerimine ja sertifitseerimine
6. **IAF MD 2:2017.** Juhtimissüsteemide akrediteeritud sertifitseeringu ülekandmine
7. **IAF MD 5:2015.** Kvaliteedi- ja keskkonnajuhtimissüsteemi auditeerimisaja määramine

**Eespool toodud dokumente tuleks mõista iga dokumendi kõige uuema kehtiva versiooni tähenduses. Kui dokumendis on tehtud parandusi, siis kehtib kõige uuem versioon.**

## **Mõisted**

Kehtivad ohutusdirektiivi ja ECM-määruse mõisted.

Kohaldatakse standardite ISO 9000:2015 ja ISO 17000:2005 mõisted ning need on ka eraldi esile toodud.

Dokumendi arusaadavuse ja selguse huvides on need mõisted siin uuesti esitatud.

1. **Akrediteerimine**

Akrediteerimine Euroopa Parlamendi ja nõukogu määruse (EÜ) nr 765/2008 artikli 2 lõike 10 kohaselt.

1. **Hindamine**

Vastavushindamine, mis põhineb hooldussüsteemide auditeerimisel ja kontrollidel, nagu on siin dokumendis kirjeldatud.

1. **Audit**

Süsteemne, sõltumatu ja dokumenteeritud **protsess** **objektiivsete tõendite** kogumiseks ja nende objektiivseks hindamiseks, et määrata kindlaks **auditi kriteeriumitele** vastavuse ulatus.

(ISO 9000:2015, § 3.13.1)

1. **Sertifitseerimisasutus**

Asutus, kelle ülesanne on hoolduse eest vastutavate üksuste sertifitseerimine või selliste üksuste või organisatsioonide sertifitseerimine, kes täidavad direktiivi (EL) 2016/798 artikli 14 lõike 3 punktides b, c või d osutatud hooldusfunktsioone või nende funktsioonide osi. Sertifitseerimisasutus on akrediteeritud või tunnustatud või riiklik ohutusasutus ning peab nendes ülesannetes vastama ECM-määruse I lisas sätestatud üldkriteeriumitele.

1. **Sertifitseerimiskomisjon**

Sertifitseerimisasutuse nimetatud isik või isikute rühm, kelle ülesanne on teha otsus sertifikaadi andmise kohta, tuginedes hindamisega seotud teabele, selle kontrollimisele ja muule asjakohasele teabele.

Sertifitseerimiskomisjoni otsuseid ei mõjuta äriline, rahaline ega muu surve. Sertifitseerimiskomisjon ei osale sertifitseerimisobjekti hindamises.

1. **Sertifitseerimisotsus**

Sertifikaadi andmine, pikendamine, sertifikaadi kohaldamisala laiendamine või kitsendamine, sertifikaadi peatamine, ennistamine, tagasivõtmine või sertifikaadi andmisest keeldumine.

1. **Sertifitseerimiskava**

Sertifitseerimissüsteem konkreetsete toodete jaoks, millele kohalduvad samad nõuded, eeskirjad ja menetlused.

1. **Sertifitseerimiskava omanik**

Isik või organisatsioon, kes/mis vastutab sertifitseerimiskava väljatöötamise ja säilitamise eest.

ECM-määruse kohaste ECM-i või allhangitud hooldusfunktsioonide sertifitseerimiskava omanik on ERA.

1. **Sertifitseerimissüsteem**

Sertifitseerimiseks vajalikud eeskirjad, menetlused ja juhtimistegevus.

ECM-määrus on veeremiüksuse hooldamise sertifitseerimissüsteemi kohustuslik dokument nii ECM-i kui ka allhangitud hooldusfunktsioonide sertifitseerimise jaoks.

1. **Hoolduse eest vastutav üksus (ECM)**

Veeremiüksuse hoolduse eest vastutav üksus, mis on sellisena registreeritud riiklikus raudteeveeremi registris.

1. **Euroopa akrediteerimiskoostöö organisatsioon (EA)**

Euroopa Parlamendi ja nõukogu määruse (EÜ) nr 765/2008 raames tunnustatud riiklike akrediteerimisasutuste Euroopa assotsiatsioon. Kõik Euroopa Liidu liikmesriigid on EA liikmed.

([www.european-accreditation.org](http://www.european-accreditation.org))

1. **EA mitmepoolne kokkulepe (EA MLA)**

EA akrediteerimisasutuse liikmete vahel sõlmitud kokkulepe, et tunnustada akrediteeringuga sertifikaatide, kontrollide, kalibreerimistunnistuste ja katseprotokollide võrdväärsust, usaldatavust ja seeläbi ka vastuvõetavust üle kogu Euroopa.

1. **Rahvusvaheline akrediteerimisfoorum (IAF)**

IAF on üleilmne assotsiatsioon, kuhu kuuluvad maailma vastavushindamise akrediteerimisasutused ja muud asutused, mis on huvitatud vastavushindamisest juhtimissüsteemide, toodete, teenuste, töötajate ja muude samalaadsete vastavushindamiste programmide raames.

[(www.iaf.nu](http://www.iaf.nu/))

1. **Kontroll**

Toote, teenuse, protsessi või sisseseade ja/või nende ülesehituse uurimine ning otsustamine, kas need vastavad konkreetsetele nõuetele või, tuginedes erialasele otsustusvõimele, üldistele nõuetele.

MÄRKUS. Protsesside kontroll võib hõlmata töötajaid, rajatisi, tehnoloogiat või metoodikat.

(ISO 17000:2005, § 4.3.)

1. **Valdaja**

Isik või üksus, kes/mis veeremiüksuse omanikuna või veeremiüksuse kasutusõigust omades kasutab veeremiüksust transpordivahendina ning on valdajana registreeritud koostalitlusvõime direktiivi artiklites 22 ja 47 osutatud riiklikus raudteeveeremi registris.

1. **Hooldustasemed**

Hooldus jaotatakse viieks tasemeks.

* **Esimene tase** hõlmab enne väljumist ja teekonnal tehtavat kontrolli (sh tehniline kontroll) ja seiret. Seda taset reguleeritakse käitamise ja liikluskorralduse koostalitluse tehnilise kirjelduses ja see ei kuulu ECM-i vastutusalasse.
* **Teine tase** hõlmab kahe sõiduplaanijärgse reisi vahele mahtuvaid kontrolle, ülevaatuseid, katsetusi, väljavahetatavate osade kiirvahetamist ning ennetus- ja parandustöid.
* **Kolmas tase** vastab peamiselt hoolduskeskuse spetsiaalselt kohandatud asutustes tehtavatele töödele. See hõlmab ennetus- ja parandustöid ning osade graafikujärgset väljavahetamist. Sellel tasemel hooldustööde korral ei ole veeremiüksus aktiivselt kasutuses.
* **Neljas tase** hõlmab suuri hooldustöid, mida nimetatakse üldjuhul kapitaalremondiks (kas siis allsüsteemide moodulite või kogu veeremiüksuse hooldus).
* **Viienda taseme** alla kuulub/kuuluvad lisaseadmetega varustamine, parandustööd, suuremahulised remonditööd, uuendamised või ümberehitused, välja arvatud juhul, kui neid töid tehakse koostalitluse direktiivi kohaselt uute lubade alusel.

Eri hooldustasemeid kombineeritakse ja rühmitatakse üldjuhul järgmiselt.

* **Kerged hooldusteenused**

Nimetatakse ka liinihoolduseks. Need on kõik meetmed, mida rakendatakse **kogu** veeremiüksuse allsüsteemil, samuti asendustööd (sh sellega seotud mõõtmised ja katsetused).

Kerged hooldusteenused võivad hõlmata teise ja kolmanda taseme hooldust.

* **Baashooldus**

Hõlmab renoveerimist. Baashoolduse alla kuuluvad kõik sellised meetmed veeremiüksuse tegeliku seisukorra väljaselgitamiseks ja/või nominaalse seisukorra taastamiseks, mille korral tuleb veeremiüksus osaliselt või täiesti koost lahti võtta (sh sellega seotud mõõtmised ja katsetused).

Siin on ka kõik meetmed komponentide või varuosade töökorra taastamiseks.

Baashooldus võib hõlmata neljanda ja viienda taseme hooldust.

1. **Hooldussüsteem**

Hooldussüsteem on ametlik süsteem protsesside, menetluste ja vastutusalade dokumenteerimiseks seoses hoolduspõhimõtete ja -eesmärkide täitmisega. Hooldussüsteem

aitab tagada, et organisatsiooni tegevus raudteeveeremite hooldamisel vastab kliendi ja regulatiivsetele nõuetele ning aitab järjepidevalt parandada selliste hooldustööde tõhusust ja tulemuslikkust.

1. **Hooldustöökoda**

Liikuv või paikne üksus, millel on töötajad, sh juhtkond, töövahendid ja rajatised veeremiüksuse ning selle osade, komponentide ja alakoostude hooldamiseks.

1. **Riiklik ohutusasutus**

Ohutusdirektiivi artikli 3 punktis g määratletud ohutusasutus.

1. **Protsess**

Üksteisega seotud või vastikmõjus olevate tegevuste kogum, milles kasutatakse sisendeid ettekavatsetud tulemuse saavutamiseks.

(ISO 9000:2015, § 3.4.1)

1. **Toode**

Protsessi tulemus.

1. **Allhangitud hooldusfunktsioon või selle osad**

Üksused, mis täidavad allhangitud hooldusfunktsiooni või selle osa, lähtudes raudteeohutuse direktiivi (EL) 2016/798 artikli 14 lõikest 3.

1. **ECM-sertifikaadi kohaldamisala**

ECM-sertifikaadi kohaldamisala (ECM-määruse IV lisas toodud vormide punkt 5) hõlmab üldjuhul järgmist:

* + veeremiüksuse kategooriad.

Allhangitud hooldusfunktsiooni või selle osade sertifitseerimise korral lisatakse sellele ECM-määruse IV lisa asjakohases vormis punkti 6 all järgmine:

* + hõlmatud asjakohased funktsioonid, samuti juhul kui hõlmatud on üksnes mõne funktsiooni osa;
	+ seotud funktsiooni protsessid/allfunktsioonid (ECM-määruse II lisa asjaomase funktsiooni jao all toodud punktid);
	+ piirang hõlmatud või välja jäetud protsesside / veeremiüksuse osade või komponentide kohta.
1. **Kindlaksmääratud nõue**

Sätestatud vajadus või ootus.

MÄRKUS. Kindlaksmääratud nõuded võivad sisalduda normdokumentides, nagu määrused, standardid ja tehnilised kirjeldused.

(ISO 17000:2005, § 3.1.)

1. **Järelevalve**

Süstemaatilised ja järkjärgulised vastavushindamise tegevused, mille alusel kinnitatakse nõuetele vastavuse kehtivus.

(ISO 17000:2005, § 6.1)

1. **Veeremiüksuse kategooria**

Taotlusvormidel esitatud ECM-i tegevuste ulatus (rakendusmääruse (EL) 2019/779 III lisa).

Võimalikud kategooriad: kaubavagunid, vedurid, mootorrongid, reisivagunid, kiirrongid, teemasinad (OTM-id) ja muud kategooriad, mida tuleb vajaduse korral täpsustada.

## **Standardiorganisatsioonid**

IAF: Rahvusvaheline akrediteerimisfoorum [www.iaf.nu](http://www.iaf.nu/)

CEN: Euroopa Standardikomitee [www.cen.eu](http://www.cen.eu/)

ISO: Rahvusvaheline Standardiorganisatsioon [www.iso.org](http://www.iso.org/)

CENELEC: Euroopa Elektrotehnika Standardikomitee [www.cenelec.eu](http://www.cenelec.eu)

IEC: Rahvusvaheline Elektrotehnikakomisjon [www.iec.ch](http://www.iec.ch)

## **Lühendid**

|  |  |
| --- | --- |
| CSM | Ühised ohutusmeetodid |
| EA | Euroopa akrediteerimiskoostöö organisatsioon |
| EA (MLA) | EA mitmepoolne kokkulepe |
| ECM | Hoolduse eest vastutav üksus |
| EN | Euroopa standard |
| ECM-F1 | Juhtimisfunktsioon |
| ECM-F2 | Hoolduse arendamise funktsioon |
| ECM-F3 | Vagunipargi hoolduse juhtimise funktsioon |
| ECM-F4 | Hoolduse teostamise funktsioon |
| ERA | Euroopa Liidu Raudteeamet (kava omanik) |
| ERATV | Lubatud veeremitüüpide Euroopa register |
| IAF | Rahvusvaheline akrediteerimisfoorum |
| (IAF) MD | IAF-i kohustuslik dokument |
| IM | Taristuettevõtja |
| ISO | Rahvusvaheline Standardiorganisatsioon |
| NDT | Mittepurustav katsetus |
| NVR | Riiklik raudteeveeremi register |
| RU | Raudteeveo-ettevõtja |
| SCC | Ohutuse seisukohast olulised komponendid |
| KTK | Koostalitluse tehniline kirjeldus |

# **Sertifitseerimiskava ECM-sertifikaadi saamiseks**

## **Sertifitseerimisprotsessi õiguslik alus**

ECM-määruse põhjenduse 2 kohaselt: „Sertifitseerimissüsteemi eesmärk on luua kogu liidus raamistik, millega ühtlustatakse sellised nõuded ja meetodid, mille abil hinnatakse hoolduse eest vastutavate üksuste suutlikkust.“

ECM-määruse põhjenduses 11 öeldakse lisaks: „ECM-sertifikaadi saamiseks esitatava taotluse puhul hindab sertifitseerimisasutus taotleja suutlikkust teha hooldustöid ja täita hooldusfunktsioone kas ise või lepingute kaudu muude üksustega, nt hooldustöökodadega, kes neid funktsioone või nende funktsioonide osi täidavad.“

ECM-määruse artikli 7 lõikes 1 on sätestatud, et ECM-sertifikaadi taotleja „esitab kirjalikud tõendid II lisas loetletud nõuete ja menetluste kohta.“

ECM-määruse artikli 7 lõikes 4 on sätestatud, et „Sertifitseerimisasutus peab kontrollima lisas II esitatud nõuete täitmist. Selleks võib ta korraldada hoolduse eest vastutava üksuse kohapealseid kontrolle.“

Nende viidete alusel on selge, et **ECM-sertifikaadi** hankimine käib **kahes etapis:**

* 1. *esmalt hinnatakse hooldussüsteemi selle süsteemi kirjalike tõendite alusel ja*
	2. *seejärel korraldatakse kohapealsed kontrollid, et hinnata hooldussüsteemi rakendamist.*

Mõlema etapi eesmärk on kontrollida ECM-määruses sätestatud nõuete täitmist ja sama määruse II lisa järgimist.

## **ECM-sertifikaadi ning allhangitud hooldusfunktsioonide sertifikaadi struktuur, eesmärk ja liik**

Selles dokumendis kirjeldatud sertifitseerimisprotsessi käigus hinnatakse vastavust ECM-määruse nõuetele.

See hõlmab ka eeskirju ja meetodeid, mis kehtivad sertifitseerimisasutusele esitatavale taotlusele, sertifikaadi andmisele ning sertifikaadi kehtivusaja vältel toimuvale järelevalvele ja uuestisertifitseerimisele, mille eesmärk on tagada sertifikaadi jätkuvus.

Artikli 1 lõigete 1 ja 2 kohaselt kohaldatakse sertifitseerimissüsteemi kõigi veeremiüksuste suhtes ja sertifikaatide andmisele:

* ECM-ile;
* allhangitud hooldusfunktsioonile või selle osale.

ECM-määruse artikli 7 lõike 2 kohaselt võib ECM-sertifikaadi taotlus hõlmata üksnes konkreetset veeremiüksuse kategooriat, mis sätestatakse sertifitseerimistaotluse vormil (ECM-määruse III lisa) nii ECM-sertifikaadi kui allhangitud hooldusfunktsioonide või nende osade sertifikaadi korral.

Hindamise (1. ja 2. etapp) käigus näidatakse ECM-määruse nõuete järgimist.

ECM-sertifikaadi andmine tõestab taotleja hooldussüsteemi vastavust ECM-määruses esitatud nõuetele.

Nõuded **ECM-sertifikaadi** andmiseks on esitatud ECM-määruses. Siia alla kuuluvad ka konkreetsed viited II lisa jagudele, mis on võetud kokku järgmistes punktides:

* 3.3.3 – esimese ja teise etapi eeskirjad ja nõuded;
* 3.3.3.3 – ECM-F1 erinõuded;
* 3.3.3.4 – ECM-F2 erinõuded;
* 3.3.3.5 – ECM-F3 erinõuded;
* 3.3.3.6 - ECM-F4 erinõuded.

**ECM-sertifikaat peab olema** kõigil hoolduse eest vastutavatel üksustel ja kõigil veeremiüksuste kategooriatel, mida kasutatakse ECM-määruse artiklis 3 nimetatud viisil, mille võtab kokku allolev joonis.



Juhtum 2

Juhtum 1

Juhtum 3

Artikli 3 lõige 4

Vastavust II lisaga kontrollitakse ECM-sertifitseerimisprotsessi kaudu

Artikli 3 lõige 4

Vastavust II lisaga kontrollitakse ohutussertifitseerimisprotsessi / ohutusloa taotlemise protsessi kaudu

Sertifitseerimisasutuse ECM-sertifikaat

Artikli 3 lõige 5

Kui ECM on ka raudteeveo-ettevõtja/taristuettevõtja, siis käsitatakse ECM-sertifikaati tõendina, et selle omanik vastab ühiste ohutusmeetodite ohutusjuhtimissüsteemi punktidele 5.2.4, 5.2.5

Artikli 3 lõige 3

Vabatahtlik sertifikaat

Artikli 3 lõike 2 punkt b

Kohustuslik sertifikaat

Artikli 3 lõike 2 punkt a

Kohustuslik sertifikaat

Artikli 3 lõige 3 või 4

Üksus saab valida kahe võimaluse vahel II lisa nõuetele vastavuse kontrollimiseks

Muud veeremiüksuste ECM-i juhtumid/stsenaariumid, mis ei lange juhtumite 1 ja 3 alla

Kaubavagunite ECM

Veeremiüksuste ECM (xx):

* Veeremiüksused (xx) ei ole kaubavagunid
* Veeremiüksus täidab ka raudteeveo-ettevõtja/taristuettevõtja ülesandeid
* Veeremiüksust (xx) käitab raudteeveo-ettevõtja ülesandeid täitev üksus
* Ükski teine üksus ei tegele veeremiüksuste (xx) käitamisega raudteeveo-ettevõtja ülesannetes

Artikli 3 lõige 1

Kõik ECM-id peavad ohutusdirektiivi kohaldamisalasse kuuluvate veeremiüksuste puhul vastama II lisa nõuetele

Rakendusmäärus (EL) 2019/779 ja ECM-sertifikaadi süsteem

**Allhangitud hooldusfunktsioonid** või nende osad peavad **sertifikaadi** saamiseks vastama järgmistele nõuetele.

* ECM-määruse artikli 1 lõikes 2 ja artikli 10 lõikes 1 on sätestatud, et ECM-i sertifitseerimissüsteemi võib kohaldada vabatahtlikkuse alusel „üksus või organisatsioon, kes võtab üle ühe või mitut direktiivi (EL) 798/2016 artikli 14 lõike 3 punktides b, c ja d osutatud hooldusfunktsiooni või osa nendest hooldusfunktsioonidest.“
* ECM-määruse artikli 10 lõike 1 kohaselt: „Sellise sertifitseerimisega kinnitatakse, et üht või mitut asjaomast funktsiooni täitva üksuse või organisatsiooni hooldustoimingud vastavad II lisas esitatud asjakohastele nõuetele.“
* ECM-määruse artikli 10 lõike 2 kohaselt: „Allhangitud hooldusfunktsioonide või nende osade sertifitseerimistaotluste hindamisel kohaldavad sertifitseerimisasutused järgmist:
1. II lisa jaos I esitatud nõuded ja hindamiskriteeriumid, mida on kohandatud vastavalt organisatsiooni tüübile ja teenuse ulatusele;
2. konkreetset hooldusfunktsiooni või konkreetseid hooldusfunktsioone kirjeldavad nõuded ja hindamiskriteeriumid.“

Eelmiste viidete alusel on ECM-määruses sätestatud nõuded, millele **allhangitud hooldusfunktsioonid** või nende osad **peavad vabatahtliku sertifikaadi saamiseks** vastama, täpsemalt:

* II lisa I jaos, mille kokkuvõte on esitatud punktis 3.3.3.3 (ECM-F1 erinõuded);
* II lisa jaos/jagudes, mis on seotud konkreetsete allhangitud hooldusfunktsioonide või nende osadega, mille kokkuvõte on esitatud punktides 3.3.3.4 (ECM-F2 erinõuded), 3.3.3.5 (ECM-F3 erinõuded) ja 3.3.3.6 (ECM-F4 erinõuded).

Lisaks tuleb arvestada esimese ja teise etapi eeskirjade ja nõuetega, mille kokkuvõte on esitatud punktis 3.3.3.

## **Sertifitseerimisprotsessi struktuur**

Eelmises punktis määratletud ECM-sertifitseerimisprotsessi struktuur on järgmine:

* ametlik taotlus (3.3.1.);
* taotluse läbivaatamine (3.3.2.);
* sertifikaadi hindamine (3.3.3.) ja alajaotised;
* sertifikaadi üleandmine (3.3.4.) ja alajaotised;
* järelevalve (3.3.5.) ja alajaotised;
* uuestisertifitseerimise protsess (3.3.6.).

Jaotises 3.4 ja selle alajaotistes on lisatud vajalikud kriteeriumid ja põhimõtted, mis on seotud järgmisega:

* kasutatud keel;
* hindamisaeg;
* aruannete juurdepääsetavus, jälgitavus ja konfidentsiaalsus;
* olemasoleva sertifikaadiga arvestamine;
* sertifitseerimisotsuse identifitseerimisnumber;
* sertifikaadi kasutamine;
* sertifikaadi üleandmine.

See struktuur vastab ECM-määrusele ja kasutab võimaluse korral sertifitseerimise valdkonnas kehtivaid ühtseid häid tavasid, näiteks ISO 17021:2015 punkti 9 ja ISO 17065:2012 punkti 7.

**See struktuur ning siin toodud eeskirjad, kriteeriumid ja nõuded kehtivad ka allhangitud hooldusfunktsioonide või nende osade sertifitseerimisprotsessi kohta, võttes arvesse kavandatava sertifikaadi kohaldamisala ning jaotises 3.2. toodud eeskirju ja lähenemist.**

### ***Ametlik taotlus***

Esmakordsel ECM-sertifikaadi taotlemisel esitab üksus või organisatsioon sertifitseerimisasutusele ECM-määruse III lisas toodud vormi ja järgmised dokumendid.

* Kirjeldus ECM-sertifikaadi taotleja organisatsiooni struktuurist.

See annab sertifitseerimisasutusele vajalikku teavet organisatsiooni suuruse ja keerukuse kohta.

Kirjeldus peaks sisaldama järgmist teavet.

* Organisatsiooni struktuuri üleilmne skeem.
* Saadaolevad inim- ja tehnilised ressursid.
* Hooldusfunktsioonide üldised tegevuskohad ja organisatsiooni struktuuri skeemid.
* Hooldussüsteemi kirjeldus, milles täpsustatakse, milline organisatsioonisisene üksus täidab ECM-määruse II lisas kirjeldatud nelja funktsiooni. Vajaduse korral sisaldab see kirjeldus ka organisatsiooniväliseid üksuseid, mis organisatsiooni jaoks hooldusfunktsioone täidavad.
* Organisatsiooniväliste üksuste korral märgib taotleja, kas need on:
* üleilmselt taotleja hooldussüsteemi all või
* saanud kolmanda isiku sertifikaadi, mis kinnitab vastavust ECM-määrusele.

ECM-sertifikaadi taotleja esitab põhiandmed organisatsiooniväliste üksuste ning nende seotuse ja teabevahetuse kohta tulemuslikkuse jälgimiseks.

* Struktureeritud kirjeldus ECM-sertifikaadi taotleja kehtestatud protsessidest ja menetlustest ning nende vastavusest ECM-määruse II lisas toodud sertifitseerimisnõuetele. ECM-sertifikaadi taotleja võib esitada tabeli/vooskeemi, milles selgitatakse seost taotleja protsesside ja ECM-määruse II lisas esitatud nõuete vahel.
* Teave ECM-määruse II lisa I.1.(a) esitatud hoolduspoliitika kohta. See peaks hõlmama avaldust hoolduspoliitika teemal.
* Strateegia kirjeldus, millega tagatakse, et ECM-määruse II lisas esitatud nõuded oleksid pärast ECM-sertifikaadi väljaandmist jätkuvalt täidetud, sh seiretegevuse ühiste ohutusmeetodite järgimine.
* Teave veeremiüksuste kohta:
	+ struktureeritud teave veeremiüksuste kohta, mille jaoks taotleja ECM-sertifikaati taotleb (kategooriad, kogus, tüüp, kavandatud käitamise liigid ja ulatus).

See teave põhineb veeremiüksuse kategooriatel, mida on plaanis hooldada või mille hooldamine on kavas lähiaastatel.

Taotledes **allhangitud hooldusfunktsioonide sertifitseerimist**, peab taotleja esitama koos ECM-määruse III lisas toodud vormiga ECM-sertifikaadi taotlemisel eespool nimetatud teabe ja dokumendid, mida on kohandatud lähtuvalt nendest funktsioonidest või nende osadest, ning täpsustama lisaks:

* hõlmatud asjakohased funktsioonid, samuti juhul, kui hõlmatud on üksnes mõne funktsiooni osa;
	+ hõlmatud või välja jäetud seotud funktsiooni protsessid/allfunktsioonid (ECM-määruse II lisa asjaomase funktsiooni jao all toodud punktid);
	+ piirang hõlmatud või välja jäetud protsesside / veeremiüksuse osade või komponentide kohta.

### ***Taotluse läbivaatamine***

Sertifitseerimisasutus vaatab ECM-sertifikaadi taotleja esitatud taotluse läbi, et kontrollida, kas esitatud teabest ja dokumentidest piisab sertifitseerimisprotsessi alustamiseks.

Sertifitseerimisasutus teeb esitatud taotlusvormi, teabe ja dokumentide alusel kindlaks sertifitseerimisprotsessiks vajaliku sisendteabe ning palub vajaduse korral esitada täpsustavaid lisadokumente sertifitseerimishindamise tegemiseks.

Dokumendid võib esitada elektroonilisel kujul.

Kui ECM-sertifikaadi taotleja kokku pandud ja sertifitseerimisasutusele saadetud dokumentidest ei piisa sertifitseerimisprotsessi alustamiseks ning ECM-sertifikaadi taotlejal ei ole lisadokumente, võib sertifitseerimisasutus paluda sertifitseerimisprotsessi edasilükkamist, kuni puuduolevad dokumendid kohale jõuavad. Samuti võib sertifitseerimisasutus taotluse tagasi lükata.

Pärast taotluse edukat läbivaatamist määrab sertifitseerimisasutus:

* sertifikaadi kohaldamisala;
* hindamisprogrammi;
* vajalikud ressursid (pädevus ja kogused) ning hindamismeeskonna koosseisu;
* hindamise kestuse (hindamispäevade arv);
* külastatavad tegevuskohad.

Samuti teeb sertifitseerimisasutus koos ECM-sertifikaadi taotlejaga vajalikud ettevalmistused kuupäeva(de) kokkuleppimiseks ja hindamiskavast teatamiseks.

Kui sertifitseerimisasutus teatab ECM-sertifikaadi taotlejale hindamiskavast, algab ECM-määruse artikli 7 lõikes 5 nimetatud **neljakuuline periood ECM-sertifikaadi väljaandmiseks**.

ECM-sertifikaadi taotlejaga sõlmitud kokkulepete alusel esitab sertifitseerimisasutus soovitud ECM-sertifikaadi kohaldamisala jaoks hindamiskava, mis sisaldab vähemalt järgmist teavet:

* hindamise kuupäev(ad) ja kohad;
* hindamismeeskonna liikmed;
* hindamisprogramm päeva kaupa.

### ***Sertifitseerimishindamine***

Sertifitseerimisasutus teostab vastavushindamise auditite (vastavus ISO17021 nõuetele) ja sertifitseerimise (ISO17065) kaudu.

Auditite käigus hinnatakse ECM-i hooldussüsteemi vastavust rakendusmääruses (EL) 2019/779 täpsustatud nõuetele, kasutades sobivat kombinatsiooni eri auditeerimismeetoditest:

* *ECM-i dokumentide läbivaatamine;*
* *ECM-i töötajate intervjueerimine;*
* *ECM-i tegevuste vaatlemine;*
* *ECM-i tegevustulemuste kontrollimine.*

Hindamine koosneb kahest etapist:

1. *esmalt hinnatakse hooldussüsteemi selle süsteemi kirjalike tõendite alusel ja*
2. *seejärel korraldatakse kohapealsed kontrollid, et hinnata hooldussüsteemi rakendamist.*

Hindamise esimese ja teise etapi aluseks on järgmised lihtsad eeskirjad ja nõuded.

* Hindamismeeskond teostab hindamist taotluse kohaselt.
* Hindamismeeskonnal on juurdepääs kõigile ECM-sertifikaadi taotleja hooldussüsteemiga seotud dokumentidele ja tegevuskohtadele.
* Hindamismeeskond võib esitada taotluse töötajate ja laiemalt hooldusprotsessiga seotud isikute intervjueerimiseks.
* Eelkõige peab hindamismeeskond kontrollima iga hindamisetapi käigus kõigi nelja ECM-funktsiooni vastavust järgmistele nõuetele:
1. **hooldussüsteemi** struktuur, protsessid, menetlused ja nendevahelised seosed on kooskõlas ECM-määruse nõuetega;
2. töötajad on kursis hooldussüsteemide **protsesside ja menetluste struktuuriga**;
3. igas ECM-funktsioonis töötavad **sobivad töötajad** ja nende teadmised hooldussüsteemi struktuuri kohta (selle funktsioonid, tegevuskohad, tegevused jne) on sobivad ning nad on teadlikud oma kohustustest, rollist, pädevusest ja vastutusaladest;
4. töötajad **teavad** ECM-määruse II lisas toodud **nõudeid** ning iga hooldusfunktsiooniga seotud menetlusi ja nad peavad konkreetsetest menetlustest alati nõuetekohaselt kinni;
5. menetlusi rakendatakse ja need vaadatakse **pideva seireprotsessi** raames korrapäraselt üle;
6. siseauditi kehtivate väljundite analüüsimine, juhtkonna ülevaatus, juhtimistegevused ja -põhimõtted, tegevuseesmärgid, tulemuseesmärgid, tulemuste jälgimine ja operatiivsed kontrollmeetmed tagavad, et **menetlused oleksid tulemuslikud**;
7. igas hooldusfunktsioonis, samuti funktsioonide ja välistegurite vahel toimubkorrapärane **teabe koordineerimine ja vahetamine** ning nende üle toimub korrapärane seire;
8. **dokumentatsioon** on jälgitav, seda ajakohastatakse vajaduse korral ja selle üle toimub korrapärane seire;
9. **allhanketegevused** on selgelt määratletud ja seire all.

ECM-määruse kohaselt on iga hooldusfunktsiooni erinõuded määratletud dokumendi järgmistes punktides:

* 3.3.3.3 – ECM-F1 erinõuded;
* 3.3.3.4 – ECM-F2 erinõuded;
* 3.3.3.5 – ECM-F3 erinõuded;
* 3.3.3.6 – ECM-F4 erinõuded.

#### Hooldussüsteemi hindamine kirjalike tõendite alusel (esimene etapp ISO-IEC 17021-1 punkti 9.3.1.2 kohaselt)

Hindamise esimeses osas hinnatakse hooldussüsteemi kirjalike tõendite alusel.

Selleks uuritakse dokumente ja vahetatakse teavet ECM-sertifikaadi taotlejaga.

Olenevalt taotleja organisatsiooni suurusest, laadist, keerukusest ja tegevuskohtadest võib hindamine koosneda erinevad eesmärke täitvatest ja erineva ulatusega audititest.

Hindamismeeskond hindab dokumentide ühtlust ja vastavust ECM-määruses sätestatud sertifitseerimisnõuetele, et hinnata, kas ECM-sertifikaadi taotleja hooldussüsteemis kehtestatud menetlused vastavad ECM-määruse II lisa nõuetele ning kas need on juurutatud, dokumenteeritud ja kas neid vaadatakse korrapäraselt üle.

Hindamismeeskonnal on juurdepääs kõigile allhangitud hooldusfunktsioonide hindamisaruannetele, kui neil on ECM-määrusele vastav sertifikaat.

Hindamismeeskonnal on juurdepääs kõigile aruannetele, mis on seotud ECM-sertifikaadi taotleja või allhangitud hooldusfunktsioonide muude sertifikaatidega.

ECM-sertifikaadi taotleja kehtestatud menetlused hõlmavad kõiki tõendavaid dokumente, nagu veeremiüksuse hooldusjuhised, vormid, mallid, protsessijoonised jne.

Hindamismeeskonna juht peab teatama ECM-sertifikaadi taotlejat sellest, kui dokumentatsiooni peetakse ebapiisavaks. Sellisel juhul tuleb teha otsus, kas hindamist jätkata või see peatada, kuniks dokumentatsiooniga seotud mured on lahenenud.

Hindamismeeskond võtab arvesse järgmist:

* ECM-sertifikaadi taotleja esitatud ühes dokumendis võidakse käsitleda üht või mitut ECM-määruse II lisas toodud menetlust;
* ECM-sertifikaadi taotleja võib üht ja sama ECM-määruse II lisa nõuet käsitleda mitmes enda esitatud dokumendis.

Selleks võib ECM-sertifikaadi taotleja esitada tabeli/vooskeemi, milles selgitatakse seost taotleja protsesside/menetluste ja ECM-määruse II lisas toodud nõuete vahel.

Hindamismeeskond võib oma ülesannete täitmiseks paluda lisadokumente, kui neil on põhjendatud kahtlus ECM-määruse nõuete järgimise kohta.

Hindamismeeskond teatab ECM-sertifikaadi taotlejale hindamise käigus kõigist asjaomastest leidudest, esilekerkivatest probleemidest ja lahkarvamustest, mis on objektiivsete tõendite alusel tekkinud.

#### Hooldussüsteemi rakendamise hindamine tegevuskohtade külastamise alusel (teine etapp ISO-IEC 17021-1 punkti 9.3.1.2 kohaselt)

Hindamise käigus kontrollitakse protsesside praktilist rakendamist.

Hindamismeeskond peab hindama, kas töötajad (juhtkond, insenerid, spetsialistid ja kõik töölised) on teadlikud ECM-sertifikaadi taotleja hooldussüsteemis kehtestatud menetlustest ja peavad neist alati nõuetekohaselt kinni.

Olenevalt ECM-sertifikaadi taotleja organisatsiooni suurusest, laadist, keerukusest ja tegevuskohtadest koosneb hindamine eri auditeerimismeetoditest, näiteks ECM-i töötajate intervjueerimine, ECM-i tegevuste vaatlemine ja kontrollimine.

Mitme tegevuskohaga organisatsioonis teeb hindamismeeskond mitu hindamist, valides eri protsesside ja menetluste kontrollimiseks vastavad tegevuskohad. Võrdlusaluseks on IAF MD 1:2018.

Hindamise eesmärk on hankida tõendeid selle kohta, et hooldussüsteemi tegevused põhinevad asjaomastel menetlustel ja juhistel. Asjakohaste menetluste ja juhiste praktiline rakendamine peaks tagama vastavuse ECM-määruse nõuetele.

Hindamismeeskond võib paluda tõendeid menetluste rakendamise kohta. Selleks võivad olla dokumendid, juhendid, logiraamatud, kontroll-loendid või elektroonilised salvestised. Tõendite alusel hinnatakse, kas menetlused suudavad tõhusalt tagada juhtimissüsteemi soovitud tulemuste saavutamise.

Hindamismeeskond teatab ECM-sertifikaadi taotlejale kõigist leidudest, esilekerkivatest probleemidest ja lahkarvamustest, mis on objektiivsete tõendite alusel tekkinud.

#### Juhtimisfunktsiooni erinõuded – ECM-F1 (ECM-määruse II lisa I jagu)

Hindamismeeskond kasutab sertifitseerimisprotsessi iga etapi käigus auditimeetodeid, et kontrollida järgmist.

1. Hooldussüsteemi **juhtimistegevuste ja -põhimõtete** kehtestamine, levitamine ja mõistmine seoses järgmisega:
* hooldussüsteemi arendatakse järjepidevalt;
* hooldussüsteemi rakendatakse;
* hooldussüsteemi tõhusust täiustatakse pidevalt ohutuseesmärkide ja nende täitmiseks vajalike kavade/menetluste loomise kaudu;
* ohutustulemuste üle käib seire;
* olemas on asjakohased ressursid kõigi protsesside täitmiseks ja ECM-määruse II lisa nõuete järgimiseks;
* tehakse kindlaks muu juhtimistegevuse mõju hooldussüsteemile ja juhitakse seda mõju;
* tagatakse juhtkonna teadlikkus ja vastutusvõime seoses tulemuslikkuse seire ja auditite tulemustega ning jälgitakse, et juhtkond võtaks vajaduse korral hooldussüsteemi parandamiseks vajalikke meetmeid.
1. Olemas ontulemuslikud **riskijuhtimismenetlused**, et tuvastada ja juhtida **hooldusraamatu** muudatustest tulenevaid riske, võttes arvesse ka töökeskkonda ja koostööd valdajate, raudteeveo-ettevõtjate, taristuettevõtjate, veeremiüksuste ja nende komponentide projekteerijate ja tootjate vahel ning muude huvitatud osalejatega.
2. Olemas on **menetlused ohutusandmete kogumiseks, seiramiseks ja analüüsimiseks** (protsesside tulemused ja toimimine, andmed õnnetus- ja vahejuhtumite, ohuolukordade ja muude ohtlike juhtumite kohta, mis hõlmavad talitlushäireid, defekte ja remonti ning ohutuse seisukohast oluliste komponentidega seotud leide) ning menetlused on kehtestatud, toimivad ja sobivad organisatsiooni eesmärkide saavutamiseks.
3. Olemas on **menetlused ohutuse seisukohast oluliste komponentide seire ja ohutu hooldamise tagamiseks.**
4. Olemas on menetlused **allhangitud hooldusfunktsioonide** või nende osade **ohutustulemuste seire** tagamiseks.
5. Toimub **auditeerimistegevuse** korrapärane kavandamine, rakendamine ja seire (parandusmeetmete võtmine ja nende tulemuslikkuse kontrollimine).
6. Organisatsioonis kehtib **pideva täiustamise põhimõte**, mida toetatakse iga võimaliku parandusmeetme tuvastamisel (organisatsioonis või väljaspool organisatsiooni).
7. Olemas on **struktuuri ja vastutusega seotud menetlused**, millega kontrollitakse, kas töötajatele on antud asjakohane vastutus ning kas see vastutus on õiges seoses funktsiooni täitmiseks vajaliku pädevuse ja vajalike ressurssidega.
8. Olemas on **pädevuse juhtimisega seotud menetlused,** mida kasutatakse korrapäraselt ning millega seoses käib pädevuse regulaarne kontrollimine ja ajakohastamine.
9. Olemas on toimivad **teabevahetusmenetlused** – nii organisatsioonisiseselt (kõigi funktsioonide, tegevuskohtade, protsesside korral) kui ka suhetes teiste osalistega, sealhulgas:
* taristuettevõtjatega;
* raudteeveo-ettevõtjate ja valdajatega;
* veeremiüksuste või komponentide projekteerijate või tootjatega ning hooldusteenuste või toodete töövõtjatega;
* veeremitüübi loa omanikuga ja veeremiüksuse loa omanikuga;
* allhangitud hooldusfunktsioonidega.

Erilise tähelepanu all on **ohutuse seisukohast oluliste komponentidega seotud leiud või uue võimaliku ohutuse seisukohast olulise komponendi tuvastamine** hooldustööde käigus, samuti selgelt määratletud ja organisatsiooni suurusele ja keerukusele vastavalt struktureeritud menetlused.

1. Olemas on **raudtee- ja raudteetööstussektori** **teavitamismenetlused**, et anda teada uutest või ootamatutest ohutusalastest puudustest, kui asjaomased ohutusriskid hõlmavad ka teisi osalisi ja tõenäoliselt ei kontrollita neid riske piisavalt, kasutades selliseks teavitamiseks ohutusalast hoiatusvahendit või mõnda muud IT-vahendit, mille amet on selleks ette näinud.
2. Olemas on **menetlused** tootja, veeremitüübi loa omaniku ja veeremiüksuse loa omaniku **teavitamiseks ohutuse seisukohast olulise komponendi võimalikust tuvastamisest** ning tootjalt ohutuse seisukohast olulise komponendi ja selle integreerimise jaoks tehnilise ja insenertehnilise toe palumiseks.
3. Olemas on **menetlused** **protsessidega seotud dokumentide haldamiseks**, jälgitavuse tagamiseks igas etapis ning dokumentide korrapäraseks seireks ja vajaduspõhiseks ajakohastamiseks.
4. Olemas on **menetlused** **töövõtjate/tarnijate** asjakohaseks **valimiseks** allhankimiseks mõeldud toodete või teenuste jaoks – toodete ja teenuste tuvastamine, täitmisele kuuluvad nõuded, vajalikku pädevust ja võimaliku töövõtja/tarnija hooldussüsteemi puudutavad hindamiskriteeriumid, sh protsesside seire.
5. Lepingutes järgitakse kohustuste, ohutusküsimustega seotud ülesannete, teabe ja dokumentide vahetamise ning ohutusalaste dokumentide jälgitavusega seotud aluspõhimõtteid.
6. Olemas on **menetlused aastaaruande koostamiseks** jasertifitseerimisasutusele **saatmiseks**, kasutades selleks ECM-määruse V lisas esitatud vormi ja sisu.

#### Hoolduse arendamise funktsiooni erinõuded – ECM-F2 (ECM-määruse II lisa II jagu)

Hindamismeeskond kasutab sertifitseerimisprotsessi iga etapi käigus auditimeetodeid, et kontrollida järgmist.

1. Olemas on menetlused veeremiüksuste **ohutuse seisukohast oluliste komponentide** ja veeremiüksuste **ohutust mõjutavate hooldustööde** kindlakstegemiseks ja haldamiseks, võttes arvesse ohutuse seisukohast oluliste komponentide esialgset tuvastamist tootja poolt (kui tootjat ei ole olemas või ECM-il ei õnnestu tootjaga koostööd teha, peab ECM need komponendid ise kindlaks tegema) ning kõiki konkreetseid hooldusjuhiseid veeremiüksuse tehnilises toimikus.
2. Olemas on menetlused, et tagada veeremiüksuste **vastavus** asjaomastele koostalitluse tehniliste kirjelduste parameetritele, kontrollides **hooldusraamatu** vastavust veeremiüksusega seotud loale, tehnilisele toimikule ja ERATV-s ette nähtud andmetetüübile, hallates kõiki hoolduse käigus tehtud asendamisi ohutusalase riskihindamise ja selle mõjude kaudu veeremiüksuse konfiguratsioonile.
3. Olemas on menetlused, millega kavandatakse ja toetatakse konkreetselt hoolduse teostamise funktsiooni jaoks vajalike **rajatiste, seadmete ja töövahendite** kasutamist ning kontrollitakse nende nõuetekohast kasutamist, hoidmist ja hooldamist erinõuete, -juhiste- ja -dokumentide kohaselt.
4. Olemas on menetlused juurdepääsu saamiseks kõigile **algsetele hooldusdokumentidele**, sh tootja loeteludele ohutuse seisukohast olulistest komponentidest, samuti igasuguse vajaliku teabe kogumiseks veeremiüksuse töö kohta, et koostada selle alusel riskihinnang ja esitada **esimene hooldusraamat**, võttes muu hulgas arvesse ka garantiides sisalduvat teavet.
5. Olemas on menetlused veeremiüksuse **esimese hooldusraamatu** nõuetekohase rakendamise tagamiseks.
6. Olemas on menetlused asjaomaste **andmete kogumiseks veeremiüksuse töö ja hooldamise käigus** (raudteeveoteenuse tõhus osutamine, teatatud talitlushäired, defektid ja rikked, ohutuse seisukohast oluliste komponentidega seotud leiud, õnnetus- ja vahejuhtumid, tehtud hooldustööd), et neid andmeid analüüsida ja teha muudatusettepanekuid ning järgida vastuvõetud muudatusettepanekute nõuetekohast rakendamist ja jälgida muudatuste tõhusust ja tulemusi.
7. Riskihindamise, muudatuste tehniliste lahenduste teostamise, ohutuse seisukohast oluliste komponentide hooldamise, ühendamistehnoloogiate ja mittepurustava katsetamisega seotud **töötajate pädevus** vastab kehtestatud pädevuse juhtimise menetlusele ja töötajad teavad, mis ülesandeid nad täidavad.
8. Hoolduse käigus tehtud asendamistega, veeremiüksuste konfiguratsiooni muutmisega, töö- ja hoolduskogemuste käigus saadud andmetega, hooldusraamatu versioonidega, tehtud hoolduse andmete ja vagunipargi hoolduse juhtimise pädevust ja järelevalvet käsitlevate aruannetega ning valdajate, raudteeveo-ettevõtjate ja taristuettevõtjatega vahetatud tehnilise teabega seotud **dokumendid** on piisavad ja korrapärase jälgimise all ning neid ajakohastatakse olenevalt vajadusest.

#### Vagunipargi hoolduse juhtimise funktsiooni erinõuded – ECM-F3 (ECM-määruse II lisa III jagu)

Hindamismeeskond kasutab sertifitseerimisprotsessi iga etapi käigus auditimeetodeid, et kontrollida järgmist.

1. Olemas on menetlused hoolduse teostamise funktsiooni **pädevuse, kättesaadavuse ja suutlikkuse** kontrollimiseks enne hooldustellimuste esitamist.
2. Olemas on menetlused **veeremiüksuste käigust mahavõtmiseks** (plaanilise, parandustööde eesmärgil hooldustööde tegemiseks või kui ohutu käitamine on häiritud), hooldustööde nimekirja korraldamiseks ja hooldustellimuste väljastamiseks ning veeremiüksuste õigel ajal hooldusse saatmiseks.
3. Olemas on menetlused teostatud hooldustööde, veeremiüksuse hooldustõendi ja uuesti käikuandmise teate suhtes kohaldatud vajalike **kontrollimeetmete** kindlaksmääramiseks (muu hulgas ka kasutuspiirangute kindlaksmääramiseks).
4. Seotud **töötajatel** on vajalik **pädevus** ja nad **teavad** veeremiüksuse **hoolduskava** sisu ning seda, milline on teatatud talitlushäirete, defektide ja rikete, samuti õnnetus- ja vahejuhtumite ja ohutuse seisukohast oluliste komponentidega seotud leidude **mõju ohutule käitamisele**.
5. Teostatud hooldustööde kontrollimeetmete rakendamise ja veeremiüksuse hooldustõendi ja uuesti käikuandmise teate asjakohase kindlaksmääramisega seotud **töötajate** **pädevus** vastab kehtestatud pädevuse juhtimise menetlusele ning vastavad töötajad teavad, mis ülesandeid nad täidavad.
6. **Teabevahetus** hoolduse teostamise funktsiooniga hõlmab vähemalt kehtivaid eeskirju ja tehnilisi kirjeldusi, veeremiüksuse hoolduskava, varuosade ja materjalide dokumente, ohutust mõjutavate tegevuste või komponentidega seotud sekkumis- ja kasutuspiirangute spetsifikatsiooni, esmajoones seoses ohutuse seisukohast oluliste komponentidega, selliste komponentide/süsteemide loetelu, mille suhtes kohaldatakse õiguslikke nõudeid ja kõnealuste nõuete loetelu, riskihindamise kohaldamise mõju sellistele muudatustele, mis mõjutavad vagunipargi hoolduse juhtimise funktsiooni.
7. **Teabevahetus** raudteeveo-ettevõtjate ja taristuettevõtjatega hõlmab käikuandmise teadet, sh veeremiüksuse võimalikke kasutuspiiranguid.
8. Hooldustellimuste, hooldustõendi, käikuandmise teate, sh veeremiüksuse võimalike kasutuspiirangutega seotud **dokumendid** on olemas ja jälgitavad.

#### Hoolduse teostamise funktsiooni erinõuded – ECM-F4 (ECM-määruse II lisa IV jagu)

Hindamismeeskond kasutab sertifitseerimisprotsessi iga etapi käigus auditimeetodeid, et kontrollida järgmist.

1. Olemas on menetlused, millega kontrollitakse, kas vagunipargi hoolduse juhtimise funktsiooni väljastatud **hooldustellimustes** sisalduv **teave** on selge, terviklik ja vastav nõutavale hooldusele ning kas hooldusdokumendid, -standardid, -spetsifikatsioonid ja muud nõutava hooldusega seotud dokumendid on kättesaadavad ja hooldustöödega seotud töötajad ka kasutavad neid.
2. Olemas on menetlused, et kontrollida, kas **varuosi** **ja materjale** hoitakse, käideldakse ja transporditakse viisil, mis hoiab ära nende kulumise ja kahjustumise ning kasutatakse viisil, mis vastab hooldustellimustes ja tarnija dokumentatsioonis ettenähtule, ning varuosad ja materjalid vastavad riiklikele ja rahvusvahelistele eeskirjadele ning hooldustellimuste nõuetele.
3. Olemas on menetlused sobivate ja piisavate **rajatiste, seadmete ja töövahendite** kindlaksmääramiseks, leidmiseks, tagamiseks, registreerimiseks ja kättesaadavaks tegemiseks, et organisatsioon saaks osutada hooldusteenuseid vastavalt hooldustellimustele ja muudele kehtivatele spetsifikatsioonidele, ning millega tagatakse hoolduse ohutu teostamine, sh töötajate tervis ja ohutus, kasutades ergonoomikat ja tervisekaitset, kasutajate ja IT-süsteemide või diagnostikaseadmete vahelisi liideseid.
4. Olemas on **mõõteseadmetega** seotud menetlused (kui see on kehtivate tulemuste tagamiseks vajalik), et tagada nende seadmete kalibreerimine, regulaarne kontroll vastavalt rahvusvahelistele, riiklikele või tööstusharu mõõtmisstandarditele või muudele dokumentidele, mille alusel tagatakse, et mõõteseadmed on enne iga kasutamist kalibreeritud ja annavad kehtiva tulemuse, samuti selleks, et teadvustada mõõteseadmete reguleerimise ja kalibreerimise vajadust, vältida mõõteseadmete väära reguleerimist ja kaitsta mõõteseadmeid kahjustumise ja rikkumise eest käsitsemise, hoolduse ja hoiu ajal.
5. Olemas on menetlused, millega tagatakse **kõigi rajatiste, seadmete ja töövahendite** nõuetekohane kasutamine, kalibreerimine, säilitamine ja hooldus vastavalt dokumenteeritud korrale.
6. Olemas on menetlused, millega **kontrollitakse** **tehtud** **tööde**, esmajoones seoses ohutuse seisukohast oluliste komponentidega, vastavust hooldustellimustele ja **väljastatakse** **hooldustõend**, mis peab sisaldama kogu teavet, millest on abi kasutuspiirangute kindlaksmääramisel.
7. Seotud **töötajatel** on vajalik **pädevus** ja nad **teavad** veeremiüksuse **hoolduskava** sisu ning seda, milline on teatatud talitlushäirete, defektide ja rikete, samuti õnnetus- ja vahejuhtumite ja ohutuse seisukohast oluliste komponentidega seotud leidude **mõju ohutule käitamisele,** et anda **teavet**, millest on abi **kasutuspiirangute** kindlaksmääramisel.
8. **Riskihindamisega** seotud töötajad oskavad riskihinnangu käigus arvestada sellega, et **töökeskkond** hõlmab peale töökodade, kus hooldus toimub, ka töökohahoonetest väljaspool paiknevaid rööbasteid ja kõiki kohti, kus hooldust tehakse.
9. Töötajate, kes on seotud **ohutust mõjutavate tegevustega**, nagu:
* ühendamistehnoloogiad;
* mittepurustav katsetamine;
* veeremi lõplik katsetamine ja hooldustõend;
* pidurisüsteemide, rattapaaride ja veoseadmete hooldustoimingud ning ohtlike kaupade veoks ettenähtud kaubavaguni komponentide, nt tsisternide, klappide jm hooldustoimingud;
* ohutuse seisukohast oluliste komponentide hooldustööd;
* kontrollisüsteemi ja signaalimissüsteemi hooldustööd;
* uste juhtimissüsteemi hooldustööd;
* muud ohutust mõjutavad kindlaksmääratud erivaldkonnad (ECM-määruse II lisa II jao punkt 1(a)), **pädevus** vastab kehtestatud pädevuse juhtimise menetlusele ja töötajad teavad, mis ülesandeid nad täidavad.
1. **Teabevahetus** vagunipargi hoolduse juhtimise funktsiooni ja hoolduse arendamise funktsiooniga hõlmab vähemalt hooldustellimuste kohaselt tehtud hooldustöid, kindlakstehtud võimalikke vigu või defekte seoses ohutusega, ohutuse seisukohast oluliste komponentidega seotud leide või potentsiaalse ohutuse seisukohast olulise komponendi tuvastamise korral hooldustõendeid, sh igasugust teavet, millest on abi kasutuspiirangute määratlemisel.
2. Ohutust mõjutavate hooldustööde **dokumentatsioon** sisaldab kõigi asjaomaste rajatiste, seadmete ja töövahendite üheseid identifitseerimisandmeid ja on jälgitav.
3. Ohutust mõjutavate hooldustööde **dokumentatsioon** sisaldab teostatud hooldustöid (sh teavet nende tegemiseks kasutatud töötajate, töövahendite, seadmete, varuosade ja materjalide kohta), arvestades järgmist:
* asjaomased riiklikud eeskirjad;
* hooldustellimustes esitatud nõuded, sh dokumenteerimisnõuded;
* lõplik katsetamine ja otsus hooldustõendi kohta, sh igasugune teave, millest on abi kasutuspiirangute määratlemisel;
* hooldustellimustega ja hooldustõenditega nõutavad kontrollimeetmed;
* kalibreerimise ja kontrolli tulemused;
* varasemate mõõtmistulemuste kehtivus, kui leitakse, et mõõteriist ei vasta nõuetele;

ning on nõuetekohaselt kirjas ja jälgitav.

### ***Sertifikaadi üleandmine***

#### Sertifitseerimishindamise aruanne

Hindamismeeskond väljastab sertifitseerimisaruande, millest saab peamine lähtealus sertifikaadi andmise otsuse tegemisel. Sertifitseerimisaruanne koostatakse tõenditel põhinevate hindamistulemuste alusel. Selle aruande sisu on kirjeldatud täpsemalt standardi ISO 17021-1:2015 punktis 9.4.8.

Sertifitseerimisaruanne peab sisaldama vähemalt järgmist:

* nimekiri hindamismeeskonna liikmete ja nende tegevusaladega;
* taotlusvormil esitatud taotleja andmed;
* sertifikaadi kohaldamisala;
* sertifikaadi kohaldamisalasse kuuluvad tegevuskohad koos märkega seal teostatavate tegevuste, allhangitud funktsioonide, veeremiüksuste kategooriate kohta;
* teostatud hindamiskava;
* hindamise kokkuvõttev aruanne – iga tegevuskoha korral vaadeldud nõuete ja mittevastavuste nimekiri;
* hindamise järeldused (sertifikaadi andmise soovituse põhjendus).

Mittevastavuse leidmisel peab hindamismeeskond esitama sertifitseerimisaruande projektis iga mittevastavuse kohta järgmise (mittevastavuse vormi näidis on toodud lisas 2):

* asjassepuutuv vastavusnõue;
* mittevastavuse põhjused ja tagajärjed (meeskonna hinnangul);
* asjaomase ohutusriski kirjeldus;
* märkus selle kohta, kas ECM-sertifikaadi taotleja parandusmeetmed on otsuse tegemiseks ettenähtud aja vältel võimalikud.

Hindamise lõppedes või hiljemalt kahe nädala jooksul pärast hindamise lõppu esitatakse ECM-sertifikaadi taotlejale sertifitseerimisaruande projekt koos leitud mittevastavustega.

Mittevastavuste korral nimetab hindamismeeskond nende põhjused, tagajärjed ja kaasnevad riskid. Peale selle märgitakse, kas ECM-sertifikaadi taotleja parandusmeetmed on sertifikaadi andmise otsuse tegemiseks ettenähtud aja vältel usaldusväärselt teostatavad ja realistlikud.

Kui parandusmeetmed on võimalikud, peab ECM-sertifikaadi taotleja saatma hindamismeeskonnale tegevuskava kahe nädala jooksul pärast mittevastavusest teatamist.

Tegevuskavas esitatakse meetmed selle kohta, kuidas ja millise aja vältel kavatsetakse mittevastavused kõrvaldada (teave mittevastavuste korrigeerimise ja otsuse tegemiseks ettenähtud aja kohta on toodud lisas 1).

Kui on asjakohane, sisaldab lõplik sertifitseerimisaruanne ECM-sertifikaadi taotlejaga kokku lepitud tegevuskava, milles on kirjeldatud kavandatavaid parandusmeetmeid ja nende rakendamise aega.

Lõplik sertifitseerimisaruanne registreeritakse ja esitatakse kirjalikul kujul sertifitseerimiskomisjonile, kes teeb otsuse sertifikaadi andmise kohta.

#### Otsus sertifikaadi andmise kohta

Sertifitseerimiskomisjon väljastab sertifitseerimisasutusele lõpliku sertifitseerimisaruande ja hindamismeeskonna soovituse alusel oma soovituse.

Sertifitseerimisasutus langetab otsuse kahe nädala jooksul pärast seda, kui hindamismeeskond on esitanud lõpliku sertifitseerimisaruande. Sertifikaat hakkab kehtima kõige varem samal kuupäeval, mil sertifitseerimiskomisjon langetab oma otsuse, piiramata seejuures ECM-määruse artikli 7 lõikes 5 sätestatut. Uuendamise korral vt punkti 3.3.6.

ECM-määruse artikli 7 lõike 8 kohaselt kehtib ECM-sertifikaat kuni viis aastat.

Sertifitseerimisasutus tuvastab kõik ECM-määruse IV lisa kohaselt antud sertifikaadid.

ECM-määruse artikli 7 lõike 5 kohaselt: „Sertifitseerimisasutus teeb otsuse ECM-sertifikaadi väljaandmise või sellest keeldumise kohta hiljemalt nelja kuu jooksul pärast seda, kui kogu teave ja dokumendid on kätte saadud,“ ning ühtlasi põhjendab seda otsust.

Punkti 3.3.2 kohaselt algab see **neljakuuline periood** siis, kui „sertifitseerimisasutus teatab ECM-sertifikaadi taotlejale, et on hindamiseks vajalikud dokumendid kätte saanud ning teeb koos ECM-sertifikaadi taotlejaga vajalikke ettevalmistusi hindamise jaoks.“

ECM-määruse artikli 7 lõikes 5 sätestatud aja jooksul võib sertifitseerimisasutus teha ühe järgmistest otsustest:

* annab ECM-sertifikaadi;
* lepib ECM-sertifikaadi taotlejaga kokku tegevuskava lõplikus sertifitseerimisaruandes toodud ettepaneku kohaselt ja lükkab tegevuskava kontrollimise järel otsuse tegemise edasi (kuni neli kuud);
* keeldub ECM-sertifikaadi andmisest;
* väljastab ECM-sertifikaadi muudetud kohaldamisalaga.

Kui lepitakse kokku tegevuskavas, lükkab sertifitseerimisasutus lõpliku otsuse tegemise edasi, järgides seejuures ECM-määruse artikli 7 lõikes 5 toodud nelja kuu pikkust ajapiirangut.

Kui mittevastavuse lahendamise tegevuskava on kokku lepitud, vt lisas 1 toodud mittevastavuse korrigeerimisjuhiseid ja otsuse tegemiseks ettenähtud aega.

ECM-sertifikaadi väljastamise tingimused on toodud punktis 3.3.4.3.

Tingimused ECM-sertifikaadi andmisest keeldumiseks, ECM-sertifikaadi andmiseks muudetud kohaldamisalaga või sertifikaadi andmise otsuse edasilükkamiseks on toodud punktis 3.3.4.4.

ECM-määruse artikli 7 lõike 6 kohaselt: „Sertifitseerimisasutus põhjendab oma otsuseid.Ta teatab oma otsusest hoolduse eest vastutavale üksusele, näidates ära apellatsioonimenetluse, kaebuse esitamise tähtaja ja kaebusi menetleva asutuse kontaktandmed.“

ECM-määruse artikli 13 lõike 2 kohaselt: „Sertifitseerimisasutused teavitavad ametit kõigist ECM-sertifikaatidest või direktiivi (EL) 798/2016 artikli 14 lõike 3 punktides b, c ja d osutatud funktsioonidega seotud sertifikaatidest, mis on välja antud, peatatud või tühistatud või mida on muudetud, ühe nädala jooksul pärast asjakohase otsuse vastuvõtmist, kasutades selleks IV lisas esitatud vorme.“ Lisateabe väli jäetakse tühjaks, välja arvatud juhul, kui punkt 3.4.8 näeb ette lõpliku sertifitseerimisaruande ja uustulija oleku kindlakstegemist (vajaduse korral).

Kui esimese sertifikaadi andmisest keeldutakse või kui otsuse tegemine lükatakse edasi tegevuskava elluviimise nimel, siis ei pea ametile mingit teavet esitama.

#### ECM-sertifikaadi väljastamise/kinnitamise/uuendamise tingimused

Sertifikaadi saab väljastada/kinnitada/uuendada ainult siis, kui:

* ei leita ühtegi mittevastavust;
* kontrollimine kinnitab, et iga mittevastavus on edukalt lahendatud sertifitseerimisasutusele otsuse tegemiseks ettenähtud aja jooksul.

Teave mittevastavuste korrigeerimise ja otsuse tegemiseks ettenähtud aja kohta on toodud lisas 1.

#### Tingimused ECM-sertifikaadi andmisest keeldumiseks, ECM-sertifikaadi tühistamiseks, peatamiseks, väljastamiseks/kinnitamiseks/uuendamiseks muudetud kohaldamisalaga ning sertifikaadi andmise otsuse edasilükkamiseks

ECM-sertifikaadi nõuete eiramine võib põhjustada järgmist:

* sertifikaadi andmisest keeldumine / sertifikaadi tühistamine;
* sertifikaadi väljastamine/kinnitamine/uuendamine muudetud kohaldamisalaga;
* sertifikaadi ajutine kinnitamine või peatamine, et tegeleda tegevuskava elluviimisega;
* sertifitseerimisotsuse edasilükkamine, et tegeleda tegevuskava elluviimisega.

Sertifikaadi peatamist on kirjeldatud täpsemalt standardi ISO 17021-1:2015 punktis 9.6.5.

Sertifitseerimisasutusele võib saata ka vabatahtliku taotluse ECM-sertifikaadi peatamiseks ja selle kohaldamisala muutmiseks.

Sertifikaadi **peatamise** korral muutub sertifikaat ajutiselt kehtetuks. Selle arvelt ei lükku edasi ECM-sertifikaadi üldine kehtivus, milleks võib olla kuni viis aastat.

Üldjuhul ei tohiks peatamine kesta kauem kui kuus kuud ja sertifitseerimisasutusel on kohustus peatatud ECM-sertifikaat ennistada, kui kontroll kinnitab, et peatamise tinginud murekohad on lahendatud, või otsustada, kas on täidetud tingimused sertifikaadi tühistamiseks või selle kohaldamisala muutmiseks.

Sertifikaadi peatamise otsus tehakse juhul, kui leitud mittevastavused:

* võivad mõjutada pooleliolevaid ja kavandatud hooldustöid ning ohustada veeremiüksuse ohutut töökorda;
* ei võimalda ohutuse tagamiseks koheste parandusmeetmete võtmist.

**ECM-sertifikaadi kohaldamisala** (vt ECM-määruse IV lisas toodud sertifikaadivormi punkti 5) **võib muuta**, kui:

* ECM-i hooldussüsteemi kohaldamisala osad ei vasta ECM-määruse nõuetele (**kohaldamisala piiramine**);
* kaasatakse väljaspool hooldussüsteemi kohaldamisala olevaid elemente, mis vastavad ECM-määruse nõuetele (**kohaldamisala laiendamine**).

Sertifikaadi tühistamise korral kaotab sertifikaat kohe kehtivuse.

Olenevalt mittevastavuse ulatusest ECM-sertifikaadi nõuete rikkumisel lähtutakse sertifikaadi andmisest keeldumise, sertifikaadi tühistamise või peatamise või selle kohaldamisala muutmise korral järgmistest kriteeriumitest.

* **ECM-määruse nõuded on täitmata**
	+ Puuduvad ja/või puudulikud dokumendid, menetlused, protsessid (juhtimine, riskijuhtimine, pidev täiustamine, seiretegevus, pädevus ja vastutusalad, teave, allhanketegevuste juhtimine, ohutustoimingud ja ohutuse seisukohast olulised komponendid).
	+ Hooldussüsteemi ei rakendata tõhusalt (menetlusi ei rakendata püsivalt, nende üle ei toimu korrapärast seiret, sisend-/väljundprotsesside üle puudub kontroll).
* **Korduvad nõuetele mittevastavad hooldustulemused**
	+ Tõsised vahejuhtumid, mis on tingitud (pidevast) nõuetele mittevastavast hooldusest.
	+ Korduv halb/ebakvaliteetne töö (riiklikule ohutusasutusele esitatud kaebused, klientide kaebused (valdajatelt, raudteeveo-ettevõtjatelt)).
* **Nõuete eiramine ja ebapiisav areng**
	+ Mittevastavused on pärast tegevuskava elluviimist endiselt lahendamata.
	+ Sertifitseerimisasutusega kokku lepitud tegevuskava ei ole ellu viidud.
	+ Olemasolev pädevus või kooskõla on püsivalt ebapiisav (püsivaks loetakse seda, kui mittekriitilist mittevastavust ei ole suudetud kuue kuu jooksul lahendada).
* **Majanduslikud aspektid**
	+ Pankrot. Pankrotist tuleb teatada sertifitseerimisasutusele ja riiklikule ohutusasutusele. Sertifikaat peatatakse, kuni sertifitseerimisasutus teeb uue hindamise.

Olenevalt mittevastavuse ulatusest, laadist ja hooldussüsteemi korraldusest võidakse otsustada **tegevuskava ellu viia**, kui parandusmeetmed on lõpliku otsuse tegemiseks ettenähtud aja jooksul võimalikud, realistlikud ja annavad selle aja sees usaldusväärse tulemuse.

Teave mittevastavuste korrigeerimise ja otsuse tegemiseks ettenähtud aja kohta on toodud lisas 1.

### ***Järelevalve***

Punktis 3.3.3 ja selle alapunktides määratletud sertifitseerimishindamise põhimõtted, kriteeriumid ja nõuded kehtivad ka järelevalvega seotud hindamisele.

Sertifitseerimisasutus teostab sertifitseeritud ECM-i üle järelevalvet, et kontrollida tema jätkuvat vastavust ECM-määruse II lisas esitatud nõuetele.

ECM-määruse artikli 8 lõike 1 kohaselt korraldab sertifitseerimisasutus kohapealse kontrollkäigu vähemalt üks kord 12 kuu jooksul alates sertifikaadi väljastamise kuupäevast.

ECM-määruse V lisa kohaselt esitab sertifitseeritud ECM sertifitseerimisasutusele aastaaruande vähemalt üks kuu enne järgmist kavandatud järelevalvehindamist ja teatab sertifitseerimisasutusele viivitamatult muudatustest, mis võivad ECM-i sertifitseerimist oluliselt mõjutada.

Sertifitseerimisasutus annab muudatustele sertifitseeritud ECM-ilt saadud teabe alusel kohe oma hinnangu ja otsustab järelevalve vajaduse.

Aastaaruande kättesaamisel lepib sertifitseerimisasutus sertifitseeritud ECM-iga kokku kuupäeva(d) järelevalve teostamiseks ja edasine protsess järgib punktis 3.3.3 toodud sertifitseerimisprotsessi käiku. Sertifitseeritud ECM-iga sõlmitud kokkulepete alusel esitab sertifitseerimisasutus järelevalve **hindamiskava**, mis sisaldab vähemalt järgmist teavet:

* hindamise kuupäev(ad) ja kohad;
* hindamismeeskonna liikmed;
* hindamisprogramm päeva kaupa.

Järelevalve laad ja külastatavad tegevuskohad valitakse eesmärgiga tagada nõuete jätkuv täitmine ning valiku tegemisel lähtutakse geograafilisest ja funktsioonide tasakaalust.

Arvestada tuleb:

* varasemate hindamistega ECM-sertifikaadi andmiseks;
* kogu varasema järelevalvega, mida asjakohase sertifitseeritud ECM-i üle on teostatud.

Hindamismeeskond määrab kindlaks järelevalve ulatuse ja põhjalikkuse, tuginedes järgmisele:

* sertifitseerimishindamise ja muu eelneva järelevalve käigus tuvastatud mittevastavused;
* sertifitseeritud ECM-i aastaaruanne ECM-määruse V lisa kohaselt ja sertifitseeritud ECM-i teatatud muudatused;
* sertifitseerimisasutuse kehtestatud asjakohased meetmed, et kontrollida ECM-määruse artikli 5 lõikele 4 ja artiklile 11 vastavaid väiteid.

Järelevalvet on kirjeldatud täpsemalt standardi ISO 17021-1:2015 punktis 9.6.2.

Järelevalve hõlmab peamiselt kohapealsete hindamiste tegemist auditite ja kontrollide kaudu, kuid välistada ei saa ka täiendavat hooldussüsteemi dokumentide hindamist, kui järelevalve tulemusena ilmneb, et sertifitseeritud ECM-i kehtestatud protsessid ja nende tõhusus ei pruugi vastata ECM-määruse nõuetele.

#### Järelevalvearuanne

Hindamismeeskond väljastab teostatud järelevalve kohta aruande. Järelevalvearuanne koostatakse järelevalve teostamise käigus kogutud tõenditel põhinevate hindamistulemuste alusel.

Järelevalvearuandele kehtivad sertifitseerimisaruande eeskirjad ja sisu (vt punkt 3.3.4.1), mida on kohandatud järelevalve vajadustega.

#### Järelevalveotsus

Kohaldatakse sertifitseerimisotsuse tegemisele kehtivaid eeskirju (vt 3.3.4.2).

Sertifitseerimiskomisjon väljastab sertifitseerimisasutusele lõpliku järelevalvearuande ja hindamismeeskonna soovituse alusel oma soovituse.

Sertifitseerimisasutus langetab otsuse kahe nädala jooksul pärast seda, kui hindamismeeskond on esitanud lõpliku järelevalvearuande.

Sertifitseerimisasutus võib teha ühe järgmistest otsustest:

* kinnitab ECM-sertifikaadi;
* lepib sertifitseeritud ECM-iga kokku tegevuskava lõplikus järelevalvearuandes tehtud ettepanekute kohaselt ning ajutiselt kinnitab või peatab (kuni kuueks kuuks) ECM-sertifikaadi olenevalt mittevastavuse ulatusest kuni lõpliku otsuse tegemiseni pärast tegevuskava kontrollimist;
* kinnitab ECM-sertifikaadi muudetud kohaldamisalaga;
* tühistab ECM-sertifikaadi olenevalt mittevastavuse ulatusest.

Kui lepitakse kokku tegevuskavas, on lubatud kehtestada kuni kuuekuuline piirang lõpliku otsuse tegemiseks, millega ECM-sertifikaat siis tühistatakse, kinnitatakse või muudetakse selle kohaldamisala.

See kuuekuuline periood saab alguse hindamiskavast teatamisest ja selle arvelt ei lükku edasi ECM-sertifikaadi üldine kehtivus, milleks võib olla kuni viis aastat.

Kui mittevastavuse lahendamise tegevuskava on kokku lepitud, vt lisas 1 toodud mittevastavuse korrigeerimisjuhiseid ja otsuse tegemiseks ettenähtud aega.

Peatamise korral kaotab ECM-sertifikaat ajutiselt kehtivuse. Peatamise arvelt ei lükku edasi ECM-sertifikaadi üldine kehtivus, milleks võib olla kuni viis aastat.

Üldjuhul ei tohiks peatamine kesta kauem kui kuus kuud ja sertifitseerimisasutusel on kohustus peatatud ECM-sertifikaat ennistada, kui kontroll kinnitab, et peatamise tinginud murekohad on lahendatud, või otsustada, kas on täidetud tingimused ECM-sertifikaadi tühistamiseks või selle kohaldamisala muutmiseks.

ECM-sertifikaadi kinnitamise tingimused on toodud punktis 3.3.4.3.

ECM-sertifikaadi tühistamise, ajutise kinnitamise või peatamise tingimused, samuti tingimused selle kinnitamiseks muudetud kohaldamisalaga on toodud punktis 3.3.4.4.

ECM-määruse artikli 7 lõike 6 kohaselt: „Sertifitseerimisasutus põhjendab oma otsuseid.Ta teatab oma otsusest hoolduse eest vastutavale üksusele, näidates ära apellatsioonimenetluse, kaebuse esitamise tähtaja ja kaebusi menetleva asutuse kontaktandmed.“

ECM-määruse artikli 13 lõike 2 kohaselt: „Sertifitseerimisasutused teavitavad ametit kõigist ECM-sertifikaatidest või direktiivi (EL) 798/2016 artikli 14 lõike 3 punktides b, c ja d osutatud funktsioonidega seotud sertifikaatidest, mis on välja antud, peatatud või tühistatud või mida on muudetud, ühe nädala jooksul pärast asjakohase otsuse vastuvõtmist, kasutades selleks IV lisas esitatud vorme.“

Kui ECM-sertifikaat kinnitatakse või kinnitatakse ajutiselt, ei pea ametile mingit teavet esitama.

### ***Uuestisertifitseerimise protsess***

Punktis 3.3.3 ja selle alapunktides määratletud sertifitseerimishindamise põhimõtted, kriteeriumid ja nõuded kehtivad ka uuestisertifitseerimisega seotud hindamisele.

ECM-sertifikaati võib uuendada, kui selle esialgne kehtivusaeg (viis aastat) saab läbi.

Sertifitseeritud ECM peab esitama ametliku uuestisertifitseerimise taotluse. Seejärel koostatakse asjakohane kava ja tehakse uuestisertifitseerimine, et tagada sertifikaadi järjepidevus ning õigeaegne uuendamine enne eelmise sertifikaadi aegumist.

Vajaduse korral annab sertifitseeritud ECM taotluses teada, kui hooldussüsteemis või uuestisertifitseerimise kohaldamisalas esineb muudatusi.

Uuestisertifitseerimine võib eeldada uue ametliku taotluse esitamist (taotlusvorm, teave ja dokumendid). Sellisel juhul hinnatakse täismahus uuesti ka ECM-määruse täitmist, kontrollides:

* järelevalve tulemusi;
* sertifitseeritud ECM-i aastaaruandeid;
* hooldussüsteemi toimivust;
* muudatusi hooldussüsteemis või uuestisertifitseerimise kohaldamisalas.

Uuestisertifitseerimise ametliku nõudmise korral esitab sertifitseerimisasutus põhjenduse uue ametliku taotluse esitamiseks ja täismahus ülehindamise tegemiseks, et kontrollida vastavust ECM-määrusele.

Uuestisertifitseerimise taotluse või uue ametliku taotluse kättesaamisel lepib sertifitseerimisasutus sertifitseeritud ECM-iga kokku kuupäeva(d) ja edasine protsess järgib punktis 3.3.3 toodud sertifitseerimisprotsessi käiku.

Sertifitseeritud ECM-iga sõlmitud kokkulepete alusel esitab sertifitseerimisasutus uuestisertifitseerimise **hindamiskava**, mis sisaldab vähemalt järgmist teavet:

* hindamise kuupäev(ad) ja kohad;
* hindamismeeskonna liikmed;
* hindamisprogramm päeva kaupa.

Ülehindamisega seotud toimingute ettevalmistamisel võtab sertifitseerimisasutus alati arvesse aastaaruandeid, sertifitseeritud ECM-i varasemat järelevalvet ja hooldussüsteemi toimivust.

Uuestisertifitseerimise protsess ei tohiks mõjutada järelevalvet sertifikaadi viimasel kehtivusaastal.

Uuestisertifitseerimise ajakava:

* 1. uuendatud sertifikaat väljastatakse juhul, kui uuestisertifitseerimine lõppeb enne kehtiva sertifikaadi aegumist. Sellisel juhul hakkab uuendatud sertifikaat kehtima asjakohase otsuse kuupäeval või hiljemalt eelmise sertifikaadi aegumiskuupäeval;
	2. uuendatud sertifikaat väljastatakse juhul, kui uuestisertifitseerimine ei lõppe enne kehtiva sertifikaadi aegumist, kuid jõuab siiski lõpuni kuue kuu jooksu pärast aegumist; Sellisel juhul hakkab uuendatud sertifikaat kehtima uuendamisotsuse kuupäeval ja kehtivusaja lõppu arvestatakse eelmise sertifikaadi aegumiskuupäevast;
	3. uus sertifitseerimisprotsess (esimene sertifitseerimine) algab kuus kuud pärast kehtiva sertifikaadi aegumist.

#### Uuestisertifitseerimise aruanne

Hindamismeeskond väljastab uuestisertifitseerimise kohta aruande. Uuestisertifitseerimise aruanne koostatakse uuestisertifitseerimise hindamise käigus kogutud tõenditel põhinevate hindamistulemuste alusel.

Uuestisertifitseerimise aruandele kehtivad sertifitseerimisaruande eeskirjad ja sisu (vt punkt 3.3.4.1), mida on kohandatud uuestisertifitseerimise vajadustega.

#### Uuestisertifitseerimise otsus

Kohaldatakse sertifitseerimisotsuse tegemisele kehtivaid eeskirju (vt 3.3.4.2).

Sertifitseerimiskomisjon väljastab sertifitseerimisasutusele lõpliku uuestisertifitseerimise aruande ja hindamismeeskonna soovituse alusel oma soovituse.

Sertifitseerimisasutus langetab otsuse kahe nädala jooksul pärast seda, kui hindamismeeskond on esitanud lõpliku uuestisertifitseerimise aruande.

Sertifitseerimisasutus võib teha ühe järgmistest otsustest:

* uuendab ECM-sertifikaati;
* lepib sertifitseeritud ECM-iga kokku tegevuskava lõplikus uuestisertifitseerimise aruandes tehtud ettepanekute kohaselt ning lükkab lõpliku otsuse tegemise edasi või peatab (kuni kuueks kuuks) ECM-sertifikaadi olenevalt mittevastavuse ulatusest pärast tegevuskava kontrollimist;
* uuendab ECM-sertifikaati muudetud kohaldamisalaga;
* tühistab ECM-sertifikaadi olenevalt mittevastavuse ulatusest.

Kui lepitakse kokku tegevuskavas, on lubatud kehtestada kuni kuuekuuline piirang lõpliku otsuse tegemiseks, millega ECM-sertifikaat siis tühistatakse, uuendatakse või uuendatakse koos muudetud kohaldamisalaga.

See kuuekuuline periood saab alguse hindamiskavast teatamisest ja selle arvelt ei lükku edasi ECM-sertifikaadi üldine kehtivus, milleks võib olla kuni viis aastat.

Kui mittevastavuse lahendamise tegevuskava on kokku lepitud, vt lisas 1 toodud mittevastavuse korrigeerimisjuhiseid ja otsuse tegemiseks ettenähtud aega.

Peatamise korral kaotab ECM-sertifikaat ajutiselt kehtivuse. Peatamise arvelt ei lükku edasi ECM-sertifikaadi üldine kehtivus. Kehtivusaeg jääb samaks.

Üldjuhul ei tohiks peatamine kesta kauem kui kuus kuud ja sertifitseerimisasutusel on kohustus peatatud ECM-sertifikaat ennistada, kui kontroll kinnitab, et peatamise tinginud murekohad on lahendatud, või otsustada, kas on täidetud tingimused sertifikaadi tühistamiseks, uuendamiseks või uuendamiseks koos muudetud kohaldamisalaga.

ECM-sertifikaadi uuendamise tingimused on toodud punktis 3.3.4.3.

Tingimused ECM-sertifikaadi tühistamiseks, lõpliku otsuse edasilükkamiseks, sertifikaadi peatamiseks ja uuendamiseks koos muudetud kohaldamisalaga on toodud punktis 3.3.4.4.

ECM-määruse artikli 7 lõike 8 kohaselt kehtib ECM-sertifikaat kuni viis aastat.

Sertifitseerimisasutus tuvastab kõik ECM-määruse IV lisa kohaselt antud sertifikaadid.

ECM-määruse artikli 7 lõike 6 kohaselt: „Sertifitseerimisasutus põhjendab oma otsuseid.Ta teatab oma otsusest hoolduse eest vastutavale üksusele, näidates ära apellatsioonimenetluse, kaebuse esitamise tähtaja ja kaebusi menetleva asutuse kontaktandmed.“

ECM-määruse artikli 13 lõike 2 kohaselt: „Sertifitseerimisasutused teavitavad ametit kõigist ECM-sertifikaatidest või direktiivi (EL) 798/2016 artikli 14 lõike 3 punktides b, c ja d osutatud funktsioonidega seotud sertifikaatidest, mis on välja antud, peatatud või tühistatud või mida on muudetud, ühe nädala jooksul pärast asjakohase otsuse vastuvõtmist, kasutades selleks IV lisas esitatud vorme.“

Kui otsuse tegemine lükatakse edasi tegevuskava elluviimise nimel, siis ei pea ametile mingit teavet esitama.

## ***Üldised tingimused***

Järgmistes punktides käsitletakse sertifitseerimise, järelevalve ja uuestisertifitseerimisega seotud üldiseid aspekte.

### ***Kasutatud keel***

Tegevused toimuvad ühes ECM-iga kokkulepitud keeles. Kui ECM kasutab mitut töökeelt, tehakse auditid kõigis ECM-iga kokkulepitud keeltes.

Kõik aruanded ja kogu teabevahetus pannakse kirja keel(t)es, milles sertifitseerimisasutus ja ECM on omavahel kokku leppinud.

### ***Hindamisaeg***

Hindamine ei tohi mõjutada ECM-määruses sertifikaatide üleandmiseks määratud neljakuulist perioodi.

Sertifitseerimisasutus peab tagama, et hindamiseks oleks ECM-sertifikaadi taotleja suurust ja keerukust arvestades piisavalt aega, ning esitama ECM-sertifikaadi taotlejale sellest lähtudes hindamise ajakava.

Kui sertifitseerimisasutus leiab, et hindamiskavas (hindamise ajakavas) ei õnnestu kokkulepet saavutada, võib sertifitseerimisasutus lepingust keelduda.

Sama põhimõte kehtib ka järelevalve ja uuestisertifitseerimise kohta.

### ***Aruannete juurdepääsetavus, jälgitavus ja konfidentsiaalsus***

Tegevusaruanded kuuluvad sertifitseerimisasutusele. ECM-il on piiramata õigus neid aruandeid kasutada.

ECM ja sertifitseerimisasutus säilitavad aruandeid vähemalt kuus aastat.

Taotluse korral võib ECM saata aruannete või nende osade koopiaid mõnele muule üksusele.

Sertifitseerimisasutus peab tagama, et ECM-i andmete ja teabega tutvumisel järgitakse konfidentsiaalsuseeskirju (vt ECM-määruse lisa I.7), eriti asjaomase äriteabe korral.

### ***Olemasoleva sertifikaadiga arvestamine***

See punkt kehtib juhul, kui ECM-sertifikaadi taotlejal on enne ECM-sertifikaadi taotlemist juba olemas kolmandate isikute väljastatud sertifikaadid, nt:

* ISO-sertifikaadid: EN ISO/IEC 9001:2008, EN 9100:2009, EN ISO/IEC 14001:2004 jne;
* tööstussektori sertifikaadid, nt IRIS, RISAS või VPI jne;
* riiklikud sertifikaadid: veeremiüksuste hooldamisega seotud riiklikud sertifikaadid.

Sertifitseerimisasutus peab arvestama olemasolevate sertifikaatidega ja võib seejärel võtta kasutusele sertifikaadi hindamiskava, arvestades järgmisega:

* olemasolevate sertifikaatide kohaldamisala;
* olemasolevate sertifikaatide kehtivusaeg;
* kõigi hindamisaruannete ja asjaomaste dokumentide sisu, mille on ECM-ile esitanud olemasoleva kolmanda isiku sertifikaadi andnud sertifitseerimisasutus.

ECM-sertifikaadi taotleja esitab ECM-sertifikaadi andmise eest vastutavale sertifitseerimisasutusele kõik dokumendid.

### ***Sertifitseerimisotsuse identifitseerimisnumber***

Sertifitseerimisasutus määrab kindlaks kõik sertifitseerimisega seotud otsused, st sertifikaadi andmise, uuendamise, muutmise, peatamise või tühistamise kohta, kooskõlas Euroopa identifitseerimisnumbriga (EIN).

**EIN-i struktuur**

ECM-sertifikaadi rakendamise hõlbustamiseks on säilitatud EIN-i struktuur ECM-sertifikaadi (sh allhangitud hooldusfunktsioonide sertifikaatide) tuvastamiseks, kuid mõne koodi tähendust on järgmisel viisil muudetud.

EIN on esitatud kujul **XY/ab/cdef/ghij**.

Sertifikaadi tuvastamine hõlmab sertifitseerimisasutuse tuvastamist.

**XY** = akrediteerimisasutuse või tunnustamisasutuse või sertifitseerimisasutusena tegutseva riikliku ohutusasutuse riigi kood.

**ab** = dokumentide tüüp (kaks numbrit). Numbriga 3 algavad koodid on seotud hooldusega:

* 31 tähistab ECM-sertifikaati;
* 32 tähistab hoolduse teostamise funktsiooni sertifikaati;
* 33 tühistab allhangitud hooldusfunktsioonide sertifikaati.

**cd** = loendur akrediteeritud sertifitseerimisasutuse tuvastamiseks. Selle koodi esitab eelnevalt akrediteerimisasutus või tunnustamisasutus. Vahemiku 01–99 korral tähistab 00 sertifitseerimisasutusena tegutsevat riiklikku ohutusasutust.

**ef** = aasta, mil sertifitseerimisasutus teeb otsuse sertifikaadi kohta (selle andmiseks, tühistamiseks, peatamiseks, kohaldamisala muutmiseks). Näiteks 2011: ef = 11.

**ghij** = loendur (4 numbrit). Vahemikus 0001–9999.

Näide:

FR/32/0212/0003: sertifitseerimisotsus (0003) eraldi hooldustöökoja kohta (32), mille tegi Prantsusmaa akrediteerimisasutuse (FR) akrediteeringuga sertifitseerimisasutus 02.

### ***Sertifikaadi kasutamine***

Kui sertifitseeritud ECM teavitab kolmandaid isikuid sertifikaadist, peab selline teabevahetus alati hõlmama täpset teavet sertifikaadiga hõlmatud tegevuskohtade ning sertifikaadi kohaldamisala ja piirangute kohta.

Märgistust (kirjades või äridokumentides) tohib kasutada üksnes koos fraasiga „kohaldamisala esitatakse taotluse korral“.

### ***Sertifikaadi üleandmine***

Sertifikaat antakse üle, kui sertifitseerimisasutus kaotab akrediteeringu või kui sertifitseeritud ECM otsustab sertifitseerimisasutust muuta.

Sertifikaadi üleandmine uue sertifitseerimisasutuse järelevalve all ei mõjuta kummalgi juhul ECM-sertifikaadi kehtivust.

Kui sertifitseerimisasutus kaotab akrediteeringu, võib kohaldada IAF-i asjaomaseid eeskirju.

Kui ECM otsustab sertifitseerimisasutust muuta, võib kohaldada IAF MD 2:2017 asjaomaseid eeskirju.

### ***Sertifitseerimiskava kohaldamine uustulijatele***

Uuele ECM-ile, kes ei ole riiklikus raudteeveeremi registris ECM-ina registreeritud enne 16. juunit 2020 ega saa seetõttu esitada tõendeid oma hooldussüsteemi tõhusa rakendamise kohta, kohaldatakse sama sertifitseerimisprotsessi.

Uustulija sertifikaat kehtib ühe aasta.

Uustulijatele kehtivaid eeskirju kohaldatakse ka allhangitud hooldusfunktsioonide sertifitseerimisele, millele viidatakse ohutusdirektiivi artikli 14 lõike 3 punktides b, c ja d, ja mida täpsustatakse ECM-määruse artiklites 9 ja 10.

Sertifitseerimisasutus toob selgelt välja, et sertifikaat kehtib ühe aasta, viidates uustulija ECM-ide sertifitseerimiskava punkti 3.4.8 taotlusele.

### ***Sertifitseerimisasutuse tegevusaruanne***

ECM-määruse artikli 6 lõike 7 kohaselt esitavad sertifitseerimisasutused ERA-le tegevusaruande. Aruanne esitatakse elektroonilisel kujul iga kolme aasta tagant. Aruande sisu on määratletud eraldi dokumendis.

# **Lisa 1. Mittevastavuste määratlus ja korrigeerimine**

Mittevastavus viitab ECM-määruses esitatud nõude täitmata jätmisele.

Mittevastavust võib punktis 3.3.4.4 toodud kriteeriumite ja mittevastavuse võimaliku mõju alusel liigitada:

* **kriitiliseks** ja
* **mittekriitiliseks.**

**Kriitiline mittevastavus** on mittevastavus, mis põhjustab ühe järgmistest olukordadest:

* oht veeremiüksuse ohtlikuks töökorraks;
* oht, et hooldussüsteem ei suuda tagada veeremiüksuse käitamist tasemel, mis on vajalik valdaja/raudteeveo-ettevõtja nõuete täitmiseks.

Veeremiüksuse töökord loetakse potentsiaalselt ohtlikuks, kui ilmneda võib või on ilmnenud võimalik/korduv nõuetele mittevastav hooldustulem:

* + nõuetele mittevastavast hooldusest tingitud tõsised vahejuhtumid;
	+ halb/ebakvaliteetne hooldustöö (riiklikule ohutusasutusele esitatud kaebused, klientide kaebused (valdajatelt, raudteeveo-ettevõtjatelt));

või kui protsessi puudused võivad viia kontrollimatu väljundini, mis võib mõjutada veeremiüksuse käitamise ohutust.

**Mittekriitiline mittevastavus** on mittevastavus, millel ei ole otsest mõju:

* veeremiüksuse töökorra ohutusele;
* hoolduse juhtimise süsteemi kavandatud suutlikkusele tagada veeremiüksuse käitamine tasemel, mis on vajalik valdaja/raudteeveo-ettevõtja nõuete täitmiseks.

Märkus. Korduv või püsiv mittekriitiline mittevastavus võib hõlmata ka kriitilist mittevastavust.

Mittevastavuse leidmisel palutakse hindamismeeskonnal hinnata, kas mittevastavuse korrigeerimiseks on võimalik võtta parandusmeetmeid ning kas need oleksid otsuse tegemiseks ettenähtud aja jooksul realistlikud ja annaksid usaldusväärse tulemuse.

Hindamine oleneb mittevastavuse ulatusest, laadist ja hooldussüsteemi korraldusest.

Kui hindamismeeskond on teatanud, et mittevastavuse korrigeerimiseks on võimalik võtta parandusmeetmeid otsuse tegemiseks ettenähtud aja jooksul, peab mittevastavuse korrigeerimine järgima alltoodud tingimusi, eeskirju ja ajaraamistikku.

* **Tegevuskava** – ECM-sertifikaadi taotleja (või sertifitseeritud ECM, kui tegu on järelevalve või uuestisertifitseerimisega) koostab iga kriitilise ja mittekriitilise mittevastavuse jaoks tegevuskava, mis sisaldab:
* mittevastavuse ulatuse analüüsi (esimus, teenused, kliendid jne);
* analüüsi põhjuste ja vajaduse kohta määrata kindlaks kohesed parandusmeetmed mittevastavuse kõrvaldamiseks ja edasise kordumise ennetamiseks;
* määratud meetmeid täheldatud olukorra kontrolli alla võtmiseks ja ajavahemikku, mille jooksul neid meetmeid on lubatud rakendada.

Tegevuskava tuleb saata hindamismeeskonnale kahe nädala jooksul pärast aruande projekti saamist (sertifitseerimise, järelevalve või uuestisertifitseerimise korral).

* **Hindamismeeskond hindab tegevuskava**

Hindamismeeskond kontrollib tegevuskava tõhusust ja annab hinnangu, kas tegevuskava suudab mittevastavuse lahendada ja olukorda ka tulevikus kontrolli all hoida.

Tegevuskava hindamine jäädvustatakse lõpparuandes koos soovitusega sertifitseerimiskomisjonile.

* **Sertifitseerimisasutuse otsus**

Kui sertifitseerimisasutus on saanud sertifitseerimiskomisjoni tegevuskava lõpparuande ja soovituse, teeb sertifitseerimisasutus kahe nädala jooksul pärast tegevuskava ülekontrollimist ühe järgmistest otsustest:

* lõpliku otsuse edasilükkamine (esimese ECM-sertifikaadi või uuestisertifitseerimise korral);
* ECM-sertifikaadi peatamine (järelevalve või uuestisertifitseerimise korral);
* ECM-sertifikaadi ajutine kinnitamine (järelevalve korral).

Sertifitseerimisasutuse otsus edastatakse ECM-ile ja sertifikaadi peatamise korral ka ametile ühe nädala jooksul.

* **Tegevuskava elluviimine ja otsuse tegemiseks ettenähtud aeg**

ECM-sertifikaadi taotleja (või sertifitseeritud ECM, kui tegu on järelevalve ja uuestisertifitseerimisega) vastutab tegevuskava elluviimise eest ja mittevastavuse lahendamise eest otsuse tegemiseks ettenähtud aja jooksul.

Ettenähtud aja sisse jääb ka hindamismeeskonna hinnang tegevuskavale, teabevahetus sertifitseerimisasutuse ja ECM-i vahel arusaamatuste või puudulike dokumentidega seotud murede lahendamiseks ning sertifitseerimisasutuse kontrollimistegevus.

Sertifitseerimisasutus ja ECM sõlmivad vajalikud lepingud ja kokkulepped, et tagada **lõpliku otsuse tegemiseks järgmised ajavahemikud**:

1. esimese sertifikaadi andmisel: ECM-määruse artikli 7 lõike 5 kohaselt tuleb otsus sertifikaadi andmise kohta koos muudetud/muutmata kohaldamisalaga või sertifikaadi andmisest keeldumise kohta teha **nelja kuu** jooksul;
2. järelevalve või uuestisertifitseerimise korral: otsus ECM-sertifikaadi tühistamise, kinnitamise, uuendamise kohta koos muudetud/muutmata kohaldamisalaga või otsus sertifikaadi ajutise kinnitamise kohta tuleb teha **kuue kuu** jooksul.
* Kriitiliste mittevastavuste tuvastamisel võib ettenähtud ajavahemiku vähendada kolme kuuni.
* **Hindamismeeskond kontrollib tegevuskava üle**

Hindamismeeskond kogub kontrolli käigus tõendeid elluviidud tegevuskava kohta (mittevastavus on lahendatud ja olukord on ka tulevikus kontrolli all).

Mittekriitilise mittevastavuse korral ja olenevalt mittevastavuse laadist võib sertifitseerimisasutus teha hindamismeeskonnale ülesandeks teha kontroll kirjalike tõendite uurimise ja/või kohapealse hindamise teel.

Hindamismeeskond teatab kontrollimistegevuse tulemustest lõpparuande kaudu, olles varem kogunud tõendeid selle kohta, kas olukord on / ei ole kontrolli all, kontrollides:

* objektiivseid tõendeid selle kohta, kas mittevastavus on lahendatud või mitte;
* kas olemas on protsess mittevastavuse edasiseks ennetamiseks;
* tõendeid selle kohta, kas eespool nimetatud protsessi, kui see on olemas, rakendatakse või mitte.
* ***MÄRKUS.* Kui taotleja lükkab mittevastavuse tagasi**

Kui ECM keeldub aruande projektis sisalduvat mittevastavust omaks võtmast, põhjendab ta sertifitseerimisasutusele saadetud teates, miks ta mittevastavuse tagasi lükkab ja sellega nõus ei ole.

Sertifitseerimiskomisjon uurib hindamismeeskonna aruandeid ja teabevahetust, millega ECM mittevastavuse tagasi lükkas, ning esitab sertifitseerimisasutusele selle alusel põhjendatud lõpliku soovituse.

Hindamismeeskonnale ja ECM-ile antakse teada, milline on sertifitseerimisasutuse lõplik seisukoht.

# **Lisa 2. Mittevastavuse vormi näidis**

|  |
| --- |
|  |
|  | **Sertifikaat/järelevalve/uuestisertifitseerimine****Aruanne nr:** **Sertifikaat nr:**  | **MITTEVASTAVUSE NR** | **□ MITTEVASTAVUS – kriitiline (oluline)****□ MITTEVASTAVUS – mittekriitiline (ebaoluline)** |
|  | Taotlev ECM või funktsioon (järelevalve või uuestisertifitseerimise korral juba sertifitseeritud ECM/funktsioon): Vaatluse koht: Väljastamiskuupäev: |
| SERTIFITSEERIMISASUTUS | ECM-määrus – asjassepuutuv nõue:Asjassepuutuv: □ Korraldused □ Rakendamine |
| Mittevastavuse kirjeldus:Põhjused/tagajärjed:Võimalikud riskid: |
| Otsuse tegemiseks ettenähtud aja vältel on võimalik võtta parandusmeetmeid:□ JAH □ EIPõhjendus: |
| Hindaja nimi: Kuupäev: | Hindaja allkiri: |
| ECM | ECM-i kokkulepe: □ JAH □ EIMärkused: |
| ECM-i esindaja nimi: Kuupäev: | Allkiri: |
|  |
| ECM | **KOKKULEPITUD TEGEVUSKAVA** |
| Mittevastavuse ulatuse analüüs (esimus, teenused, kliendid jne): |
| Põhjuste analüüs ja vajadus võtta meetmeid mittevastavuse kordumise ennetamiseks: |
| Otsustatud meede, mille abil saavutada kontroll vaadeldud olukorra üle: | Tähtpäev: |
| ECM-i esindaja nimi: Allkiri: | Tänane kuupäev: |
|  |

|  |  |
| --- | --- |
| SERTIFITSEERIMISASUTUS | **Tegevuskava tõhususe hindamine** |
| Mittevastavuse ulatuse analüüs ja põhjuste analüüs on asjakohased□ JAH □ EIMärkused: |
| Mittevastavuse lahendamiseks ja vaadeldud olukorra kontrolli alla võtmiseks otsustatud meetmed on asjakohased□ JAH □ EIMärkused:Ettenähtud aeg:Hindamistulemused: |
| Hindaja nimi: | Kuupäev: | Allkiri: |
|  |  |
| SERTIFITSEERIMISASUTUS | **Tegevuskava kirjalik kontrollimine – meetmed olukorra kontrolli alla võtmiseks** |
| Dokumendid: tõendeid on hinnatud □ JAH □ EI □ EI KOHALDUHinnatud dokumendid on sobivad □ JAH □ EI |
| Tõendid sobivad selleks, et näidata, et olukord on kontrolli all □ JAH □ EIHinnatud dokumendid:Märkused: |
| Hindaja nimi: | Kuupäev: | Allkiri: |
|  |
| SERTIFITSEERIMISASUTUS | **Tegevuskava hindamise kohapealne kontrollimine – meetmed olukorra kontrolli alla võtmiseks** |
| Dokumendid: tõendeid on hinnatud □ JAH □ EI □ EI KOHALDUHinnatud dokumendid on sobivad □ JAH □ EI |
| Tõendid sobivad selleks, et näidata, et olukord on kontrolli all □ JAH □ EIKohapealse hindamise käigus hinnatud dokumendid ja leitud tõendid:Märkused: |
| Sertifitseerimisasutus: | Kuupäev: | Allkiri: |
|  |

|  |  |
| --- | --- |
| SERTIFITSEERIMISASUTUS | **Mittevastavuse lõpptulemus** |
| Tegevuskava järgiti (ühtlane elluviimine, ettenähtud aja järgimine): □ JAH □ EI |
| Kohapealse hindamise käigus arvestati kirjalike tõendite ja leidudega:Märkused: |
|  |
| Mittevastavuse lõpetamine: MITTEVASTAVUS LÕPETATUD □ MITTEVASTAVUS EI OLE LÕPETATUD □ | Uue mittevastavuse nr: |
| Ettepanek sertifitseerimiskomisjonile:Hindaja: Kuupäev: Allkiri: |

# **Lisa 3. Sertifitseerimisprotsessi vooskeemid**



**Hindamise lõpp**

1. ETAPP

ECM-iga kokkulepitud sertifitseerimishindamise kuupäev(ad)

Sertifitseerimisasutus vaatab ametliku taotluse üle

Taotlus edasi lükatud

Taotlus on lõpetamata

Hindamine

Taotlus tagasi lükatud

Ametlik taotlus

* Taotlusvorm
* Teave
* Dokumendid

2. ETAPP

**Algab neljakuuline periood sertifikaadi väljastamiseks**

Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

Integreeritavaid dokumente ei ole

Taotlus lõpetatud

Taotluse integreerimine

**Sertifitseerimisprotsess**

**Esimese sertifitseerimishindamise toimingute käik**



Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

ECM-iga kokku lepitud järelevalve teostamise kuupäev(ad)

Hindamine

**Hindamise lõpp**

Sertifitseeritud ECM saadab aastaaruande

Sertifitseerimisasutus kontrollib järgmist:

* Varasema järelevalve tulemused
* Sertifitseeritud ECM-i aastaaruanded

**Järelevalve**

**Järelevalvega seotud hindamise käik**



Hindamine

Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

2. ETAPP

1. ETAPP

Hindamine

**Hindamise lõpp**

Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

**Hindamise lõpp**

ECM-iga kokkulepitud kuupäev(ad) uuestisertifitseerimisega seotud hindamiseks

Ametlik taotlus

* Taotlusvorm
* Teave
* Dokumendid

ECM-iga kokkulepitud kuupäev(ad) uuestisertifitseerimisega seotud hindamiseks

Sertifitseerimisasutuse põhjendus ja ametliku taotluse nõue

Täieliku ülehindamise vajadus

**Täielikku ülehindamist ei ole vaja**

**Uuestisertifitseerimise protsess**

**Uuestisertifitseerimisega seotud hindamise käik**

Sertifitseerimisasutus kontrollib järgmist:

* Varasema järelevalve tulemused
* Sertifitseeritud ECM-i aastaaruanded
* Hooldussüsteemi toimivus
* Hooldussüsteemis tehtud muudatused
* Muudatused uuestisertifitseerimise kohaldamisalas

ECM saadab uuestisertifitseerimise taotluse



Lõpparuanne

Tegevuskava ei ole kokku lepitud

Mittevastavus ja tegevuskava ei ole võimalik

Tegevuskava on kokku lepitud

ECM-sertifikaadi taotleja või sertifitseeritud ECM saadab tegevuskava < 15 päeva jooksul

Hindamismeeskond väljastab lõpparuande koos soovitusega sertifitseerimisasutusele

Mittevastavus ja tegevuskava on võimalik

Mittevastavus puudub

Hindamismeeskond esitab hindamise lõpus või < 15 päeva jooksul aruande projekti ja mittevastavuse

**Mittevastavusega tegelemine, sertifitseerimisaruanne, järelevalve ja uuestisertifitseerimine**

**Hindamise lõpp**



Sertifikaat väljastatakse

**ECM-i ja ameti teavitamine < 1 nädal**

Sertifikaat väljastatakse muudetud kohaldamisalaga

Sertifikaadi andmisest keeldutakse

Otsuse tegemine lükatakse edasi, et tegeleda tegevuskava elluviimisega

Sertifitseerimisasutus teeb otsuse sertifikaadi andmise kohta

ECM-sertifikaadi taotleja viib tegevuskava ellu

Hindamismeeskond kontrollib tegevuskava üle

Lõpparuande integreerimine

Lõpparuanne

Sertifitseerimiskomisjon vaatab aruande üle ja annab sertifitseerimisasutusele soovituse

**Esimene sertifitseerimishindamine**

**Sertifitseerimisotsus**



Sertifikaat peatatakse (kuni kuueks kuuks)

Sertifikaat kinnitatakse

Sertifikaat kinnitatakse muudetud kohaldamisalaga

Sertifitseerimisasutus teeb otsuse sertifikaadi andmise kohta

ECM viib tegevuskava ellu

Hindamismeeskond kontrollib tegevuskava üle

Lõpparuande integreerimine

Sertifitseerimiskomisjon vaatab aruande üle ja annab sertifitseerimisasutusele soovituse

Lõpparuanne

Sertifikaat kinnitatakse ajutiselt tegevuskava elluviimise jaoks (kuni kuueks kuuks)

**Järelevalvega seotud hindamine**

**Sertifitseerimisotsus**

Sertifikaat tühistatakse

**ECM-i ja ameti teavitamine < 1 nädal**



Sertifikaati uuendatakse muudetud kohaldamisalaga

Sertifikaat uuendatakse

Hindamismeeskond kontrollib tegevuskava üle

Lõpparuanne

Sertifitseerimiskomisjon vaatab aruande üle ja annab sertifitseerimisasutusele soovituse

Sertifikaat tühistatakse

Sertifikaat peatatakse (kuni kuueks kuuks)

**ECM-i ja ameti teavitamine < 1 nädal**

Otsuse tegemine lükatakse edasi, et tegeleda tegevuskava elluviimisega (kuni kuueks kuuks)

Sertifitseerimisasutus teeb otsuse sertifikaadi andmise kohta

ECM viib tegevuskava ellu

Lõpparuande integreerimine

**Uuestisertifitseerimisega seotud hindamine**

**Sertifitseerimisotsus**



2. ETAPP

1. ETAPP

**Neli kuud aega, et teha lõplik otsus sertifikaadi andmise kohta**

**Kaks nädalat aega, et teha otsus sertifikaadi andmise kohta**

Sertifitseerimisasutus teeb otsuse sertifikaadi andmise kohta

**Lõpparuanne**

**Mittevastavusega tegelemine ja aruanne**

**Hindamise lõpp**

Hindamine

Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

Ametlik taotlus

* Taotlusvorm
* Teave
* Dokumendid

**Esimene sertifikaat**

**Sertifitseerimisasutuse otsuse tegemise aeg**



**Järelevalve või uuestisertifitseerimine**

**Sertifitseerimisasutuse otsuse tegemise aeg**

Hindamine

**Hindamise lõpp**

**Mittevastavusega tegelemine ja aruanne**

**Lõpparuanne**

Sertifitseerimisasutus teeb otsuse sertifikaadi andmise kohta

Sertifitseerimisasutus teatab hindamiskavast, kus on esitatud:

* Kuupäev(ad) ja kohad
* Programm
* Hindamismeeskond

**Kuus kuud aega, et teha lõplik otsus sertifikaadi andmise kohta**

**Kaks nädalat aega, et teha otsus sertifikaadi andmise kohta**